Minuri/sinhala-corpus-wikipedia huggingface dataset:
ඩාවින් තම සොයා ගැනීම (ස්වභාවික වරණාත්මක ක්‍රියාවලිය) වර්තමාන විද්‍යාඥයන් විසින් පිළිගන්නා වරණාත්මක අභිජනනය සමඟ සසඳා බැලීමට කටයුතු කළ අතර, වරණාත්මක අභිජනනය එකල කෘතිම වරණාත්මක ක්‍රියාවලිය ලෙස හැඳින්වුණි
විවාහය

චාල්ස් ඩාවින් විවාහ වූයේ තම නෑනන්ඩිය වූ එමා වෙජ්වුඩ් (Emma Wedgwood) සමඟයි
විවාහ උත්සවය 1839 ජනවාරි මස 29 වන දින ක්‍රිස්තියානි ආගමේ චාරිත්‍ර වාරිත්‍ර වලට අනුකූලව පවත්වන ලදී
දරුවන්
ඩාවින් හට දරුවන් දස දෙනෙක් සිටි අතර, ඔවුන් අතරින් දෙදෙනෙකු කුඩා අවදියේදී මියගොස් ඇත
දරුවන්ගේ නම් පහත සඳහන් පරිදි වේ
විලියම් එරාස්මස් ඩාවින් (1839/12/27 - 1914)
 ඈන් එලිසබෙත් ඩාවින් (1841/03/02 – 1851/04/23) 
 මේරි එලීනර් ඩාවින් (1842/09/23 – 1842/10/16)
 හෙන්රීටා එමා ‘‘එටී’’ ඩාවින් (1843/09/25 – 1929)
 ජෝජ් හොවර්ඩ් ඩාවින් (1845/07/09 – 1912/12/7)
 එලිසබත් ‘‘බෙසී’’ ඩාවින් (1847/07/08 – 1926)
 ෆ්රැන්සිස් ඩාවින් (1848/08/16 – 1925/09/19)
 ලෙනාඩ් ඩාවින් (1850/01/15 – 1943/03/26)
 හොරේස් ඩාවින් (1851/05/13 – 1928/09/29)
 චාල්ස් වොරිං ඩාවින් (1856/12/06 – 1858/06/28)

අභාවය
ඩාවින් ඇන්ජිනා පෙක්ටෝරිස් (angina pectoris) නම් වූ හෘද රෝගී තත්වයකින් පෙලුණු බව වර්ෂ 1882දී ඔහු පරීක්ෂා කළ වෛද්‍යවරුන් විසින් සොයා ගන්නා ලදී
ලොවට ඉමහත් සේවයක් ඉටු කළ මෙම ශ්‍රේෂ්ඨ ස්වභාව විද්‍යාඥයා වර්ෂ 1882 අප්‍රේල් මස 19 වන දින මෙලොවින් සමුගත් අතර, ඔහුගේ මරණය හෘද වස්තුව අකර්මන්‍ය වීම හේතුවෙන් සිදුවුණු බවට වෛද්‍යවරුන් විසින් නිගමනය කරන ලදී
ඩාවින් විසින් රචිත කෘතීන්
ඩාවින් කෘතීන් බොහොමයක් රචනා කළ රචකයෙක් විය
ද වොයේජ් ඔෆ් ද බීගල් (The Voyage of the Beagle) නම් වූ කෘතිය තුලින් කතුවරයෙකු වශයෙන් තම නාමය ගොඩනංවා ගත් ඩාවින්, භූ විද්‍යාඥයෙකු  වශයෙන් කටයුතු කරමින් දකුණු ඇමරිකාවේදී කෘතීන් කීපයක් පළ කළේය
කොරල්පර ජනනය වන ආකාරය පිළිබඳව ගවේෂණය කළ ඩාවින් ඒවාහි ඇලී ජීවත් වන බෙල්ලන් විශේෂයක් (Barnac‍les) පිළිබඳව කෘතියක් රචනා කළේය
ජීවී විශේෂයන්ගේ ආරම්භය පිළිබඳ වූ ‘‘ඔන් ද ඔරිජින් ඔෆ් ස්පයිසස්’’ (On the Origin of Spices) නම් කෘතිය ඩාවින්ගේ රචනා කෞෂල්‍ය මැනවින් විදහා දක්වන්නකි
වර්ෂ 1859 නොවැම්බර් 24 දින ඩාවින් විසින් ප්‍රකාශයට පත් කළ ඵය පරිණාමවාදී ජීව විද්‍යාවේ පදනම වශයෙන් සැලකිය හැක
මිනිසාගේ පැවැත්ම (The Descent of Man) සහ මිනිසා හා සත්වයන් තුල ජනනය වන හැඟීම් විග්‍රහ කිරීම (The Expression of the Emotions of Man and Animals)  පිළිබඳ වූ ග්‍රන්ථ සමාජය තුල සැලකිය යුතු බලපෑමක් ඇති කිරීමට සමත් විය
ශාක පිළිබඳව ඩාවින් රචනා කළ කෘතීන් අතරින් පහත සඳහන් ඒවා වැදගත් තැනක් ගනී
පරිණාමය හා සබැඳි වැරදි මත

 The Power of Movement in Plants
 The formation of Vegetable Mould through the Action of Worms - පස සංරක්ෂණය කිරීම උදෙසා ගැඩවිලි පණුවන් ලබා දෙන දායකත්වය පිළිබඳව විග්‍රහ කරන මෙම කෘතිය චාල්ස් ඩාවින් විසින් රචිත අවසාන කෘතියයි
විද්‍යාඥයෝ
විද්‍යාව
ජීව විද්‍යාව
ආශ්‍රිත ලිපි
 රූකඩ
කඩුල්ල මුවා කිරීමේ(lbw) වරද යනු ක්‍රිකට් ක්‍රීඩාවේ පිතිකරැ  දැවි යා හැකි එක් ආකාරයකි
මෙම නීතියේ පදනම වනුයේ පන්දු රකින කණ්ඩායම විසින් කරන ලද ඉල්ලීමකට අනුව විනිසුරු විසින් පන්දුව කඩුල්ලේ වදී නම් හා පිතිකරුගේ පිත්ත හැර වෙන කිසිවක් මගින් එයට බධා කලේ නම් පිතිකරු කඩුල්ල මුවා කිරීමේ වරදට හසුව දැවී ගිය ක්‍රීඩකයෙකු ලෙස සංඥා කිරීමයි
පදනම එසේ වුවද විනිසුරුගේ මෙම තීරණය මිනුම් දඬු කිහිපයක් මත රඳා පවතී
මේ හේතුවෙන්ම කඩුල්ල මුවා කිරීමේ නීතිය බොහෝ සාමාන්‍ය ජනයා විසින් වරදවා වටහා ගෙන ඇත
එහි සංකිර්ණත්වය සහ එමගින් ක්‍රීඩාවට සිදුවන බලපෑම හේතු කොට ගෙන මෙම නීතිය ප්‍රේක්ෂකයින්,පරිපාලකයින් සහ විස්තර විචාරකයින් අතර මත භේදයට තුඩු දි තිබේ
1774 දී ප්‍රථම හඳුන්වා දීමෙන් පසු එහි වචන ස්වරූපය නිතර වෙනස් වීම් වලට ලක් වුනි
ජෙරාල්ඩ් බ්‍රොඩ්‍රිබ්බ් විසින් සිදු කරන ලද ක්‍රිකට් නීති පිලිබඳ පර්‍රක්ෂණයේදී ඔහු විසින් මෙසේ සඳහන් කර ඇත
"කඩුල්ල මුවා කිරීමේ වරදට හසුව දැවීම තරම් වෙන කිසිදු දැවී යාමක් විවාදයට ලක් වී නොමැත
එය හඳුන්වා දුන් මුල් යුගයේ සිට එය ගටලු මතු කර ඈත"
පිතිකරුවන් විසින් තම පාද යොදා ගනිමින් පන්දුව කඩුල්ලේ වැදීම වැලක්වීම ආරම්භ කල අවස්ථාවේ මෙම නීතිය පැන නගින ලදී
පිතිකරුවන් තම පා ආවරණ යොදා ගනිමින්කඩුල්ල ආවරණය කිරිමේ ක්‍රියා කලාපය 19 වන ශත වර්ෂයේ අග භාගය වන විට වර්ධනය වු අතර අවසානයේ පිතිකරුවන් එහි අති දක්ෂයින් විය
පසුව මෙම උපක්‍රමය ඍණාත්මක හා පන්දු යවන්නන්ට අසාධාරණයක් සිදු කරන බව හදුනා ගත් නිසා පිතිකරුවන්ට එසේ කිරීම අපහසු වන පරිදි විවිධ විකල්ප නීතියට හඳුන්වා දෙන ලදී
වසර ගණනාවක් මුළුල්ලේ ප්‍රතිසංස්කාරකයින් විසින් මෙම නීතියෙහි වචන ස්වරූපය තව දුරටත් වෙනස් වීම් වලට පොලඹවන ලදී
1950-1960 දශකයේදි බොහෝ විචාරකයින් කරුණු ගෙන හැර දක්වමින් කියා සිටියේ නීතියේ සිදුවූ මෙම වෙනස්කම් තුලින් ක්‍රීඩාව කෙරෙහි ප්‍රේක්ෂකයගේ සිත් ඇද ගන්නා සුලු බව අඩු වන බවයි. මේ හේතුවෙන් මෙම නීතියේ වැඩි දියුණුව සඳහා යෝජනා ඉදිරිපත් වු අතර පිතිකරුවෙකු කඩුල්ල මුවා කිරිමේ වරදට හසුව දැවී යාම තීරණය කිරිමේ මිනුමට විවිධ මිනුම් එකතු කිරිම සහ ඉවත් කිරිම සිදු වුනි
කඩුල්ල මුවා කිරීමේ වරදට හසුව දැවී යමේ නීතිය ප්‍රථම වරට හඳුන්වා දීමේ සිට මේ දක්වා සිදු වූ දැවී යාම් ගත් කල කඩුල්ල මුවා කිරීම් ප්‍රතිශතයක් ලෙස ක්‍රමයෙන් වර්ධනයක් පෙන්නුම් කරයි
ප්‍රධාන තරඟ වලදී කඩුල්ල මුවා කිරීමේ තීරණ ලබා දිමේදී විනිසුරුවන්ට  රූපවාහිනී ප්‍රතිරූපන මගින් සහාය ලබා ගැනීමට හැකි වීමත් සමඟ මෙම දැවී යාම් ප්‍රතිශතයක් ලෙස වර්ධනය වී තිබේ
සංඛ්‍යාත්මක දත්ත විශ්ලේෂණයේදී අනාවරණය කර ගෙන ඇත්තේ  ටෙස්ට් තරඟයකදි පිතිකරුවකු කඩුල්ල මුවා කිරීමේ වරදට හසුව දැවී යාමේ සම්භාවිතාව තරඟය පැවත්වෙන තණතිල්ල හා තරඟ වදින කණ්ඩායම් මත වෙනස් වන බවයි.

අර්ථදැක්වීම

මෙරිල්බෝන් ක්‍රිකට් සමාජයMCC විසින් රචිත ක්‍රිකට් නීති සංග්‍රහයේ 36 වෙනි වගන්තිය යටතේ කඩුල්ල මුවා කිරීමේ වරදට හසුව දැවී යාම නිර්වචනය කර ඇත
පිතිකරුවකු කඩුල්ල මුවා කිරීමේ වරදට හසුව දැවී යාමට ප්‍රථම පන්දු රකින කණ්ඩායම විසින් විනිසුරුගෙන් ඉල්ලීමක් කල යුතුය
පිතිකරු දැවි ගිය අයෙකු ලෙස තිරණය කිරිමට නම් පන්දුව කඩුල්ල සමඟ එක එල්ලයේ හෝ පිට ඉන්නට පිටින් පතිත විය යුතුය
එසේ නැතහොත් පිතිකරු  පිත්තෙන් පහරක් එල්ල කිරීමට උත්සාහ නොකරන ලද අවස්ථාවකදී කඩුල්ල තුලට ගමන් කරන පන්දුවක් පිට ඉන්නට පිටින් හෝ පිතිකරුගෙ පා ආවරණයේ වැදුන අවස්ථාවකදීද ඔහු දැවි ගිය ක්‍රිඩකයෙකු ලෙස තීරණය කෙරේ
පන්දුව පිතිකරුගේ පා ආවරණයේ වැදුන පසු  කඩුල්ලේ වැදීමට ප්‍රථම  බිම පතිත වුවද එම එල්ලයේම ගමන් කරන බව විනිසුරු විසින් උපකල්පනය කල යුතුය
කෙසේ වෙතත් පන්දු යවන්නා විසින් නිපන්දුවක් යවන ලද අවස්ථාවක කිසිම තත්වයක් යටතේ පිතිකරු දැවී ගිය ක්‍රීඩකයෙකු ලෙස නම් කල නොහැක
පන්දුව පාදයේ නොවැදුනද පිතිකරුවකු කඩුල්ල මුවා කිරිමේ වරදට හසුව දැවී යා හැක
උදහරණයක් ලෙස පන්දුව පිතිකරුගේ හිසේ වැදුන අවස්ථවකදී ඔහු කඩුල්ල මුවා කිරිමේ වරදට හසුව දැවී යා හැක
කෙසේ වෙතත් පන්දුව පිතිකරුගේ පා ඉන්නට පිටින් පතිත වු අවස්ථාවකදී පන්දුව කඩුල්ලේ වැදිය හැකි පන්දුවක් වුවද පිතිකරු නොදැවුන ක්‍රීඩකයෙකු ලෙස තිරණය කෙරේ
එසේම පිතිකරු පිත්තෙන් පහරක් එල්ල කිරීමට උත්සාහ දරන අවස්ථාවකදී පන්දුව පිට ඉන්නට පිටින් පිතිකරුගේ පා ආවරණයේ වැදුනද ඔහු කඩුල්ල මුවා කිරිමේ වරදට හසු නොවේ
කෙසේ වෙතත් ක්‍රිකට් ක්‍රීඩාවේ ඇති  ස්විච් හිට් හෝ  රිවර්ස් ස්විප් ආදි පහරවල් වලදි පිතිකරු පන්දුව්ට පහරදෙන ඉරියව්ව වමත් සිට දකුණත් ලෙස හෝ දකුණත් සිට වමත් ලෙස වෙනස් කර ගනිමින් එල්ල කරනු ලබයි
මෙය පිතිකරු පන්දුවට පහර දෙන ඉරියව්ව මත සිදු කෙරෙන පිතිකරුගේ පිට ඉන්න හා පා ඉන්න තීරණය කිරීමේදී බලපෑමක් එල්ල කරයි
මේ අනුව නීතියේ පැහැදිලිව සඳහන් කර ඇත්තේ පන්දු යවන්නා පන්දු යැවීමට දිවීම ආරම්භ කරන මොහොතේ පිතිකරු පන්දුවට පහර දීමට සිටින ඉරියව්ව අනුව ඔහුගේ පිට ඉන්න තිරණය කරන බවයි.

මෙරිල්බෝන්  ක්‍රිකට් සමාජයේ ( MCC) නිර්ණායකයන්ට අනුව විනිසුරැවන් හට පිතිකරැවෙක් කඩුල්ල මුවා කිරීමේ වරදට හසුවීමේ තීරණයක් ලබා දීමේදී සළකා බැලීමට සාදක කිහිපයක් ලබා දී ඇති අතර පන්දුව ගමන් කරන කෝණය සහ පන්දුව ගුවනේ දෝලනය වීම ඒ අතර වේ
ඊට අමතරව පන්දුව පිතිකරැගේ ගැටෙන විට උස සහ ඒ වන විට පිතිකරැ කඩුල්ලේ සිට කොපමණ දුරකින් සිටීද යන්න විනිසුරැ වරයා විසින් සැළකිල්ලට ගතයුතු අතර මෙමගින් ඔහු පන්දුව කඩුල්ලෙහි වදීද නැතහොත් කඩුල්ල ඉහළින් ගමන් කරයිද යන්න තීරණය කරයි
MCC නිර්ණායකයන් පවසන පරිදි පන්දුව බිම පතිත වීමට පෙර පිතිකරැගේ ගැටේ නම් විනිසුරැට තම තීරණය ලබා දීම පහසු වේ
එහෙත් පන්දුව බිම පතිත වී පිතිකරැගේ ගැටෙන විට බිම පතිත වීමේ සිට පිතිකරැගේ ගැටීම දක්වා කාලය අඩු නම් තීරණය ලබා දීම වඩාත් අපහසු වේ
ක්‍රිකට් ක්‍රිඩාව පිළිබද උනන්දුවක් නොදක්වන බොහෝ දෙනා අතර කඩුල්ල මුවා කිරීමේ වරදට හසු වී දැවී යාමේ නීතිය ප්‍රසිද්ධ වී ඇත්තේ වටහා ගැනීමට ඉතාමත්ම අපහසු නීතිය ලෙසටය
එහි සංකීර්ණත්වය පාපන්දු  association football's offside rule ක්‍රිඩාවේ ක්‍රිඩකයන් අනිසි ලෙස ස්ථාන ගත වීමේ නීතියට සමාන කමක් දක්වයි.  විචාරකයින් විසින් කඩුල්ල මුවා කිරීමේ වරදට හසුව දැවී යාම වඩාත්ම මතභේදාත්මක නීතිය ලෙස හදුන්වා දුන්නද එය විනිසුරැවන්ගේ හැකියාව මැන බැලීමේ මිණුම් දණ්ඩක් බවටද පත්ව තිබේ
ඩේවිඩ් ප්‍රෙසර් විසින් රචිත Cricket and the Law
The Man in White is Always Right කෘතියෙහි ඔහු සදහන් කර ඇත්තේ විනිසුරැවන් විසින් ලබා දෙන කඩුල්ල මුවා කිරීමේ දැවී යාම් පිළිබද තීරණ බොහෝ විට විවේචනයට ලක් වන බව සහ "කඩුල්ල මුවා කිරීමේ වරදට හසුව දැවීයාමේ තීරණයක් පිළිබදව සිදු කරන සෑම සාකච්ඡාවකදීම විනිශ්චය ලබා දීමේ දී පක්ෂපාතීත්වය සහ අදක්ෂතාවය පිළිබද වාද ගොඩනැගේ "  යන්නය
ප්‍රශ්නය මතුවන්නේ විනිසුරැකරැට තහවුරැ කර ගැනීමට සිදුවන්නේ සිදු වුදේ පමණක් නොව සිදුවන්නට නියමිත දෙයද අනුමාන කිරීමට සිදුවන බැවිනි
පන්දුව පතිත වුයේ පා ඉන්නට පිටතින්ද යන්න විනිසුරැට නිශ්චය කර ගැනීමට සිදුවීම, සමහර අවස්ථා වලදී පිතිකරැ පන්දුවට පිත්තෙන් පහරක් එල්ල කිරීමට උත්සහ දරන ලද්දේද නැද්ද යන්න නිශ්චය කර ගැනීමට සිදු වීම කඩුල්ල මුවාකිරීමට හසුව දැවී යාමේ තීරණයකදී ඇතිවන මතභේදාත්මක අංශයන් වේ
විනිසුරැවන් බොහෝ විට කඩුල්ල මුවා කිරීමේ වරදට හසුව දැවීයාමේ තීරණයක් ලබා දීමේදී ක්‍රිඩකයන් විස්තර විචාරකයින් සහ ප්‍රේක්ෂකයින් අතින් දෝෂ දර්ශනයට ල්ක්වේ
මෙම විවාදාත්මක තීරණය කෙරෙහි විරෝධය ප්‍රකාශ කිරීම්, විවාද සහ ඇතැම් අවස්ථා වලදී මහජන පෙළපාලි දක්වාද විරෝධය ගොඩනැගේ
සංචාරක කණ්ඩායම් විසින් නිරන්තරයෙන් තමන්ට ලබා දෙන කඩුල්ල මුවා කිරීමේ තීරණ කෙරෙහි නොසතුට පළ කරන අතර  දේශීය විනිසුරැවන් විසින් දේශීය පක්ෂපාතිත්වයකින් කටයුතු කරන බවට මතයක් පවතී
නීතියේ විකාශනය

මුලාරම්භය
1744 දක්වා දිවෙන ක්‍රිකට් නීති සංග්‍රහයේ මුල්ම ආකෘතියේ කඩුල්ල මුවා කිරීමට හසුව දැවී යාමේ නීතිය අන්තර්ගත නොවේ
ඒ වන විට පිතිකරැවන් පන්දුවට පහර දීමට යොදා ගත්තේ වක වු පිති බැවින් ඔවුන්ට කෙළින්ම කඩුල්ල ඉදිරියේ සිට පන්දුවට පහර දීමට අපහසු විය
එහෙත් 1744 ක්‍රිකට් නීති සංගහයේදී වගන්තියක් ඇතුළත් කර තිබුනේ පිතිකරැ පන්දුවට පහර දීමට කඩුල්ල ඉදිරියේ අයුතු ලෙස සිට ගෙන සිටී නම් ඊට එරෙහිව පියවර ගැනීමට විනිසුරැට හැකිවන පරිදිය
ඉන්පසු කමයෙන් ක්‍රිකට් පිති නව්‍යකරණය වීමත් සමගම එහි වක්‍රාකාර බව අඩු වී ඍජු වන්නට විය
ඒ සමගම පිතිකරැවන්ට කඩුල්ල සමීපයේ සිට පන්දුවට පහර දීමට හැකිවිය
ඉන්පසු සමහර පිතිකරැවන් සිතාමතාම පන්දුව කඩුල්ලේ වැදීම සදහා බාධා කිරීම් වලට පෙළඹුනි
එවැනි උපක්‍රම රචකයන්ගේ දෝෂ දර්ශනයට ලක් වු අතර 1744 ක්‍රිකට් නීති සංගහයේ නව සංස්කරණයක් යටතේ පන්දුවට පහර දෙන පිතිකරැ සිතාමතාම තමාගේ පාද යොදා ගනිමින්  පන්දුව කඩුල්ලේ වැදීමට බාධා පමුණුවයි නම් ඔහු දැවී ගිය ක්‍රීඩකයකු ලෙස නම් කිරීමට නීතියක් පනවන ලදී
එහෙත් විචාරකයන් පෙන්වා දෙන ලද්දේ විනිසුරැවන්ට, පිතිකරැවන් සිතාමතාම බාධා පමුණුවයිද නැද්ද යන්න මත තීරණ ලබා දීම අපහසු කාර්යයක් බවයි. ඒ අනුව 1788 ක්‍රිකට් නීති සංග්‍රහය අනුව නව නීතියක් ගෙන එන ලද්දේ කඩුල්ල හා එක එල්ලේ පතිත වු පන්දුවක් පිතිකරැගේ පා ආවරණයේ වැදුනේ නම් ඔහු දැවී ගිය ක්‍රීඩකයෙකු ලෙස තීරණය කරන බවටයි
පිතිකරැ එය සිතාමතාම කරන ලද්දේද නැද්ද යන්න වැදගත් නොවේ
1823 දී ඊට තවත් කොන්දේසියක් එක් කරමින් කියා සිටියේ ඒ සදහා පන්දු යවන්නා විසින් කඩුල්ල හා එක එල්ලේ සිට පන්දුව මුදා හැරිය යුතු බවයි. එහෙත් මෙය තවත් ව්‍යාකූල වුයේ විනිසුරැවන් විසින් පන්දුව පන්දු යවන්නාගේ සිට කඩුල්ල දක්වා එක එල්ලේ ගමන් කලද,  කඩුලු 2ක අතර  එක එල්ලේ ගමන් කළේ යැයි එකග නොවු අවස්ථාවකදී කුමක් තීරණය කළ යුතුද යන ගැටලුව මතුවු නිසාවෙනි
ඒ අනුව 1839 දී එවකට ක්‍රිකට් නීති පැනවීම පිළිබද භාරව සිටි MCC ය විසින් මෙසේ අනුමත කරන ලදී
"පිතිකරැගේ ශරීරයේ කුමන හෝ කොටසක් යොදා ගනිමින් පන්දුව නතර කරන ලද්දේද පන්දු යවන්නාගේ අනුතයේ සිටින විනිසුරැ එම පන්දුව මුදා හරින ස්ථානයේ සිට පිතිකරැගේ කඩුල්ල හා එක එල්ලේ ගමන් කරන්නේ යැයි තීරණය කරන ලද්දේද නම් ඔහු දැවී ගිය කීඩකයකු වේ
"

මතභේද සහ ප්‍රතිසංස්කරණයට දරන ලද උත්සාහයන්

1839-1937 අතර කාලය තුල විවිධ වෙනස් කිරිම් සඳහා ප්‍රයත්නයන් දැරුවද කඩුල්ල මුවා කිරීමේ නීතියේ සාරය නොවෙනස්ව පැවතුනි
පන්දුව කඩුලු දෙක අතර කුමන ස්ථනයකදී පිතිකරුගේ ඇඟෙහි වැදුනද පන්දුව පතිත වන ස්ථානය හෝ පන්දුව කඩුල්ලේ වදින්නේද නද්ද යන්න නොසලකා ඔහු දැවී ගිය ක්‍රීඩකයෙකු ලෙසට තීරණය කල හැකි වන පරිදි කිසිදු වැදගත්කමක් නොමැති යෝජනාවක් 1863 දි ගෙන ආවේය
කඩුල්ල මුවා කිරීමේ වරදට හසුව දැවී යාම් ප්‍රතිශතයක් ලෙස 1880 දශකය වන විට වර්ධනය විය
ඒ වන තෙක්ම පිතිකරුවන් තමාගේ පා ආවරණ යොදාගනු ලැබුවේ තමාගේ පාද ආරක්ෂා කරගැනීම සඳහාය
වෙනත් අරමුණු සඳහා පා ආවරණ යොදා ගැනීම ක්‍රීඩාවේ ජීව ගුණයට හානි කරන්නක් බව ඔවුහු සැලකූ අතර ඇතැම් නවක ක්‍රීඩකයින් පා ආවරණ කිසිසේත්ම නොපැලඳුහ
ක්‍රිකට් ක්‍රීඩාව වඩාත් සංවිධනාත්මක හා තරඟකාරී වත්ම ආරක්ෂාකාරී පියවරක් අනුගමනය කිරීම සඳහා සමහර පිතිකරුවන් තම පා ආවරණ යොදා ගන්නා ලදී
ඔවුහු තම පිත්ත සමඟ එකට පා ආවරණය පන්දුව වෙත යොමු කලේ යම් හෙයකින් පන්දුව පිත්තේ නොවැදුනහොත් පා අරවණයේ වැදී කඩුල්ල ආරක්ෂා වන නිසාවෙනි
සමහර ක්‍රීඩකයින් මෙය තව දුරටත් වර්ධනය කරමින් පහරක් එල්ල කිරීමට අපහසු පන්දු සඳහා පිත්තෙන් පහරක් එල්ල නොකොට පන්දුව තම පා ආවරණයේ වැදීමට සැලැස්වූහ
ආතර් ශ්‍රෙව්ස්බෙරි ඒ ආකාරයේ උපක්‍රම භවිතා  කල පලමු ක්‍රීඩකයා ලෙස ප්‍රසිද්ධ වූ අතර අනෙක් ක්‍රීඩකයින් එය අනුගමනය කරන්නට වූහ
විචාරකයින්  මෙය ක්‍රීඩාවේ ජීව ගුණයට හානි කරන්නක් ලෙස චෝදනා කල අතර මෙය නීති විරෝධී ක්‍රියාවක් බවට පත් කිරීමට යෝජනා කිහිපයක් ගෙන ආහ
මේ සඳහා එල්ල වූ විවේචන වැඩිවන්නට වූයේ තනතිලි ගුණාත්මක බවින් හා විශ්වාසනීයත්වයෙන් වැඩිවත්ම පිතිකරනය පහසු වී කණ්ඩායම් ඉතා විශාල ලකුණු සංඛ්‍යාවන් ලබා ගත් නිසා තරඟවල සමබරතාව නොමැති වූ හෙයිනි
1888 දී පැවති ප්‍රාන්ත ක්‍රිකට් සමාජ නියෝජිතයන්ගේ හමුවකදී එක් ප්‍රාන්ත නියෝජිතයෙකු  යොජනාවක් ඉදිරිපත් කරමින් පවසා සිටියේ"පිතිකරුවකු තම පිත්ත වෙනුවට තමාගේ ශරීරය යොදා ගනිමින් කඩුල්ල ආරක්ෂා කිරීමට උත්සාහ දරයි නම් ඒ සඳහා දඩුවම් කල යුතුයි" යන්නයි
එම නියෝජිතයින් කඩුල්ල මුවා කිරීමේ නීතිය වෙනස් කිරීමේ යෝජනාවලියට පක්ෂ වූ අතර ඔවුන් පවසා සිටියේ "පිතිකරුවකු කඩුලු දෙක අතර සිට තමාගේ ශරීරයේ කුමන හෝ කොටසක් යොදා ගනිමින් පන්දුව නවතයිද එම පන්දුව කඩුල්ලේ වැදිය හැකි පන්දුවක් යැයි විනිසුරු තීරණය කරන්නේ නම් ද ඔහු දැවී ගිය ක්‍රීඩකයෙකු ලෙස නම් කල යුතුයි"යන්නයි
මෙහිදී කෙරුණු තවත් යෝජනා වලින් කියවුනේ පිතිකරුවකුගේ චේතනාවද තීරණයක් ලබා දීමේදි සැලකිල්ලට ගත යුතු බවයි.නමුත් නීතියේ කිසිදු වෙනසක් සිදු නොවුන අතර MCC ය විසින් හුදු දඬුවම් නියම කිරීමක් පමණක් මේ සඳහා සිදු කරන ලදී
එමගින් ටික කලකට යම් තාක් දුරට පා ආවරණ වලින් පන්දුවට පහර දීමේ කලාවේ අඩු වීමක් සිදු වුවද එය නැවත වර්ධනය විය
ඒ අනුව MCC ය විසින් නැවත වරක් එම තීන්දුව ප්‍රකාශයට පත් කලද එවර එමගින් එහි අඩුවීමක් සිදු වීමක් නොවීය
1899 දී තව දුරටත් මෙම නීතිය වෙනස් කිරීමේ සාකච්ඡාවක් පැවතුණි
ප්‍රසිද්ධ ක්‍රිකට් ක්‍රීඩකයන් කිහිප දෙනෙකුන්මෙම නීතිය වෙන ස් කිරීමේ යෝජනාවලියට සහාය වූ අතර එය "පිතිකරුවකු කඩුලු දෙක අතර එක එල්ලයේ සිට තමාගේ ශරීරයේ කුමන හෝ කොටසක් යොදා ගනිමින් පන්දුව නවතයිද එම පන්දුව කඩුල්ලේ වැදිය හැකි පන්දුවක් යැයි පන්දු යවන්නගේ අන්තයේ සිටින විනිසුරු තීරණය කරයිද ඔහු කඩුල්ල මුවා කිරීමේ වරදට හසුව දැවී ගිය ක්‍රීඩකයෙකු වේ" ආකරයට වෙනස් විය යුතු බව යෝජනා විය
1902 දී MCC හි විශේෂ මහා සභා රැස්වීමකදී ඇල්ෆ්‍රඩ් ලයිටෙල්ටන් විසින් මෙම නීතිය ඒ ආකාරයට වෙනස් විය යුතු බව යෝජනා කළ අතර යෝජනාවට පක්ෂව ඡන්ද 259කුත් විපක්ෂව ඡන්ද 188කුත් ලැබුනි
එහෙත් එය සම්මත වුයේ නීතියක් වෙනස් කිරීම සදහා 2/3ක බහුතර මතයක් අවශ්‍ය වු හෙයිනි
ඒ.ජී.ස්ටීල් මෙම නීතිය වෙනස් කිරීමේ යෝජනාවේ ප්‍රධාන විරැද්ධ වාදියා විය
ඔහු විශ්වාස කළේ එමගින් පිටිය මැද සිටින විනිසුරැවන්ගේ කාර්යය තවත් අපහසු වනු ඇති බවටයි
නමුත් පසුව තමාගත් එම තීරණය පිළිබද ඔහු දුක් වුයේය
ලයිටෙල්ටන් ගේ සහෝදරයා වු රොබට් මෙම නීතිය වෙනස් කිරීමට සහය දැක්වු අතර තම ජීවිත කාලයම ඒ සදහා සටන් කළද සාක්ෂි අතර ඔහු අතරමංවුයේ ඒ වන විට කඩුල්ල මුවා කිරීමේ වරදට හසුව දැවී යාම් ප්‍රතිශතයක් ලෙස වැඩි වෙමින් පැවති නිසාවෙනි
එය 1870 දී 2%ක් වු අතර එය 1890 වන විට 6% දක්වාද 1923 වන විට 12% දක්වාද වර්ධනය විය
1902 දී යෝජිත නව නීතිය දෙවන පෙළ ප්‍රාන්ත ක්‍රිකට් තරග වලදී අත්හදා බැලුවද එය අසාර්ථක විය
කඩුල්ලේ ඉන්නක ප්‍රමාණය විශාල කිරීමද මේ අවධියේ පන්දු යවන්නන් අභිබවා පිතිකරැවන්ගේ ආධිපත්‍යය අවම කිරීමට කරන ලද ප්‍රත්ක්ෂේපිත යෝජනා වලින් එකක් විය
නීතියේ වෙනස් කිරීම් 

1930 වන විට පිතිකරැවන් රැස් කළ ලකුණු ප්‍රමාණය සහ කඩුල් මුවා කිරීමේ වරදට හසුව දැවීයාම් ප්‍රතිශතය වර්ධනය වන්නට විය
හැරල්ඩ් ලාවුඩ් විසින් ඔස්ට්‍රෙලියාවේදී 1932- 1933 තරගවාරය අතරතුර ආරක්ෂාකාරි පහරක් එල්ල කරන විට පිත්තත් පාදයත් එකට තබා ගෙන පහර දෙන ලදී
එය මතභේදයට තුඩු දුන් අතර එවිට ඔහු තර්ත කර සිටියේ පිතිකරැවන් තමන්ගේ පාආවරණ ආරක්ෂාකාරි පියවරක් අනුගමනය කිරීමේදී කොපමණ භාවිතා කරන්නේද යන්නයි
ෆ්‍රෙඩ් රෑට්ද මෙම පන්දුවට පා ආවරණ යොදා ගනිමින් පහර දීමේ උපක්‍රමය සහ පන්දුව පිට ඉන්නෙන් පිටත පතිත වු විට පහරක් එල්ල කිරීමේ වැළකි සිටීමේ උපක්‍රමය විවේචනය කලේය
එයට ලාඩුඩ්ගේ ප්‍රතිචාරය වුයේ පාඉන්න ඉලක්ක කර ගනිමින් පන්දුව එල්ල කරන ලෙසටයි
සමහර පිතිකරැවන් ඒ වන විට පුරැදු වී සිටියේ පිට ඉන්නට පිටතින් පන්දුව පතිත වුවහොත් කඩුල්ල මුවා කිරීමේ වරදට හසු නොවන බැවින් පිත්තෙන් පහර දීම අපහසු නම් තම පා ආවරණ යොදා ගනිමින් පන්දුවට කෙළින්ම පා පහරක් එල්ල කිරීමට ගබී ඇලන් පසුව සිහිපත් කළේ ඒ අවධියේ පිතිකරැවකුගේ, පන්දුවක් නිදැල්ලේ හැරීමට ඇති හැකියාව පිලිබද විශේෂ සැලකිල්ලක් දැක්වු බවයි. ක්‍රිකට් බලධාරින් මෙය ක්‍රිඩාවේ විනෝදාහ්වාදය හීන කරන්නක් බව හදුනා ගන්නා ලදී
1933දී මෙම මතබේදාත්මක කරැණ වඩාත් උත්සන්න වු අවධියේ පන්දු යවන්නන්‍ග් ප්‍රධාන ඉලක්කය වු ඩොනල්ඩ් බ්‍රැඩ්මන් ලිපියක් මගින් MCC යට නිර්දේශ කරන ලද්දේ මෙම නීතිය වෙනස් කිරීම තුලින් මීට වඩා උද්යෝගකාරී තරග නිර්මාණය වනු ඇති බවයි. 

මෙම ගැටලුව සාකච්ඡා කර පන්දු යවන්නන්ට සහන සැලසීම සදහා MCC ය විසින් නීති කිහිපයක් වෙනස් කරන ලදී
1927 දී පන්දුවේ ප්‍රමාණය කුඩා කළ අතර 1931 දී කඩුල්ලේ ඉන්නක ප්‍රමාණය විශාල කරන ලදී
එහෙත් මෙම වෙනස්කම් තුළින් ගැටලුවේ සැළකිය යුතු වෙනසක් සිදු නොවුනි
1923 හා 1933 අතර කාලය තුළ ප්‍රාන්ත ක්‍රිකටි බලධාරින් විසින් පන්දුව පිතිකරැගේ පා ආවරණයේ වැදුනහොත් ඔහු දැවී ගිය පිතිකරැවකු වන ලෙස පරීක්ෂණයක් පවත්වන ලදී
ඉන්පසු 1935 දී මෙම පරීක්ෂණාත්මක නීතිය හදුන්වා දුන් අතර පිට ඉන්නට පිටින් පතිත වන පන්දුවක් වුවද පිතිකරැ තුළට දග කැවී හෝ දෝලනය වී පිතිකරැගේ පා ආවරණයේ වදීනම් ඔහු දැවී ගිය පිතිකරැවක ලෙස නම් කෙරිණි
මෙහිදි විනිසුරැ විසින් සංඥාවක් ලබා දෙමින් ලකුණු සටහන්කරැවන් වෙත දන්වා සිටියේ පිතිකරැ කඩුල්ල මුවා කිරීමේ වරදට හසු වී දැවී යාමේ පරීක්ෂණාත්මක නීතිය යටතේ දැවී ගිය බවයි. එවැනි දැවී යාමක් (n)ලෙස ලකුණු පුවරැවේ දක්වනු ලැබීය
පිතිකරැවන් මෙම නව නීතියට හුරැ වන තුරැ ආරම්භයේදී කඩුල්ල මුවා කිරීමේ වරදට හසුව දැවීයාමේ සංඛ්‍යාව වැඩිවිය
ප්‍රධාන පෙළේ පිතිකරැවන් කිහිප දෙනෙක් මෙම නව නීතියට එරෙහි විය
ඒ අතර වෘත්තීය මට්ටමේ ක්‍රිඩකයකු හා  පා ආවරණයෙන් පන්දුව පිළි ගැනීමේ නිපුණයකු ලෙස ප්‍රසිද්ධව සිටි හර්බට් සටික්ලිෆ් සහ නව ක්‍රිඩකයන් වන එරොල් හොම්ස් සහ බොබ් වයිට් යන අය වුහ
Wisden Cricketers' Almanack ය සටහන් කර ගත් පරිදි මෙම පිතිකරැවන් තිදෙනා 1935 තරග වාරය අතරතුර තමන්ගේ පන්දුවට පහර දීමේ සාමාන්‍ය දියුණු කර ගත් නමුදු බොහෝ පිතිකරැවන් අසාර්ථක වුයේ ජය පරාජයෙන් තොරව නිමා වු තරග සංඛ්‍යාවද අඩු කරමිනි
1935 පළමු පෙල තරග වාරයේ 1560ක් වු කඩුල් මුවා කිරීම් වලිනි 483ක්ම නව සංශෝධිත නීතිය යටතේ වු ඒවා විය
විස්ඩන් විසින් නව අත්හදා බැලීම සාර්ථක යැයි තීරනය කළ අතර මුලදී එයට විරැදධ වු කිහිප දෙනෙකු තරග වාරය අවසානයේ තමන්ගේ මතය වෙනස් කරගන්නා ලදී
ඕස්ටේ‍රලියානු ක්‍රිකට් බලධාරිහු මෙම වෙනස්කම සිදු කිරීමට පසුබට වු අතර එය දේශීය පළමු පෙළ ක්‍රිකට් තරගාවලියට එකවරම මෙම සංශෝධිත නීතිය හදුන්වා නොදුනි
නමුත් 1937 දී මෙම පරීක්ෂණාත්මක නීතිය ක්‍රිකට් නීති සංග්‍රහයේ කොටසක් බවට පත් විය
ජෙරල්ඩ් බොඩ්රිබ්ට අනුව ඔහුගේ Survey and History of the Laws of Cricket කෘතියෙහි මොහු සදහන් කරන්නේ මෙම වෙනස මගින් ක්‍රිඩාව වඩාත් ආශ්වාද ජනක හා උද්වේගකාරි වු බවයි. නමුත් ක්‍රිඩාවට දෙවන ලෝක යුද්ධය නිසා බාධා එල්ල වන්නට වුනි
1946 දී ක්‍රිකටි ක්‍රිඩාව නැවත ආරම්භ වීමෙන් පසු පිතිකරැවන්ගේ පුහුණුවේ මද බව නිසා නව සජශෝධිත නීතිය, ප්‍රාන්ත තරගාවලියේ තම ආධිපත්‍යය පැතිරවීමට පටන් ගත් පිට දග පන්දු යවන්නන්ට හා පන්දුව පිතිකරැ තුලට දෝලනය කරන පන්දු යවන්නන්ට වැඩි වාසි ගෙන දෙන්නක් විය
ක්‍රිකට් ඉතිහාසඥයකු වු ඩෙරක් බර්ලිට අනුව බොහෝ දෙනා දෙවන ලොක් යුද්ධයෙන් පසු සාර්ථක වු පන්දුව පිතිකරැ තුළය දෝලනය කරන පන්දු යවන්නකු ඇලෙක් බෙඩ්සර්ගේ ක්‍රම අනුගමනය කරන්නට වුහ
නමුත් එමගින් සිදු වුයේ ක්‍රිකට් ක්‍රිඩාවේ උද්යෝගකාරි බව අඩු වීමයි
කඩුල්ල මුවා කිරීමේ සංශෝධිත නීතිය සහ ක්‍රපකට් ක්‍රිඩාවේ සිදුවු අනෙකුත් වෙනස් කිරීම් පන්දු යවන්නාගේ වාසිය සදහා විය
එම නිසා නව නීතිය පිළිබද රචකයන් සහ ක්‍රිකට් ක්‍රිඩකයන් අතර වාද ගොඩනැගෙන්නට විය
බොහෝ අතීත ක්‍රිකට් ක්‍රිඩකයන් චෝදනා කළේ නව වෙනස් කිරීම් මගින් පිතිකරණයේ පිරිහීමක් හා පිට ඉන්න දෙසින් එල්ල කරන පහර දීම් වල අඩු වීමක් සිදු වු බවයි. 1963 දී ද ටයිම්ස් පුවත්පත තම වාර්තාවකින් මෙසේ චෝදනා කර සිටියේ මෙමගින් පන්දු යවන්නන්ගේ විලාසය සිමා කරන බවයි."1935 දී කඩුල්ල මුවා කරීමේ වරදට හසුව දැවී යාමේ නීතිය හදුන්වා දුන්නේ පිතිකරැවන් පා ආවරණයෙන් පන්දුව පිළි ගැනීමේ ක්‍රියාව පසුබට කිරීමට නමුදු එමගින් සිදු වුයේ පන්දුව දෝලනය කරන හා පිට දග පන්දු යවන සංඛ්‍යාව වැඩි වීමයි
1930 දශකයේ මුල් භාගය වන විට සෑම ප්‍රාන්ත පිළකම පා දග පන්දු යවන්නකු හා වමතිනක් දග පන්දු යවන්නකු ඇතුළත් විය
පා දග පන්දු යවන්නන් ඉතා විශාල වශයෙන් බිහිවිය
එනමුත් අද වන විට ඔවුන් බිහි වන්නේ කලාතුරකිනි
හෙට දවසේ ඔබ පළමු පෙළ තරග පැවැත්වෙන ක්‍රිඩාංගණයකට ගියහොත් ඔබට නිරන්තරයෙන් දක්නට ලැබෙන්නේ මද වේග පන්දු යවන්නෙකු දිව එන දර්ශනයයි
අද වන විට ක්‍රිඩාවේ පෙර තිබු ආකර්ෂණීයත්වය පිළිබද ගැටලුවක් මතු වී තිබේ
" බොබ් වයිටි ඇතුලු විචාරකයින් කිහිප දෙනෙකු සදහන් කර සිටියේ කඩුල්ල මුවා කිරීමේ නීතිය 1935ට පෙර තිබු ආකාරයට සකස් විය යුතු බවයි. වයිට් තමාගේ ජීවිතාන්තය දක්වාම මේ සදහා සටන් කළේය
නමුත් 1950 දී බ්‍රැඩ්මන් යෝජනා කර සිටියේ පන්දුව පිට ඉන්නට පිටතින් පිතිකරැගේ පා ආවරණයේ වැදුණද එහු දැවී ගිය පිතිකරැවකු ලෙස වන පරිදි එම නීතිය තවත් දීර්ඝ කල යුතු බවයි. 1956 සහ 1957 දක්වා කාලයේ MCC ය විසින් ක්‍රිකට් ක්‍රිඩාවේ තත්වය අධ්‍යයනය කළේය
පිළිගත් එහෙත් අප්‍රසිද්ධ උපක්‍රමයක් වු පිට දග හා පන්දුව පිතිකරැ තුලට දෝලනය කරන පන්දු යවන්නන් අනුගමනය කළ පන්දු රකින්නන් හා පා ඉන්න දෙසින් යොදවා පිතිකරැගේ පා ඉන්න ඉලක්ක කර ගනිමින් පන්දු යැවීම විශ්ලේෂනය කළ ඔවුන් කඩුල්ල මුවා කිරීමේ නීතිය වෙනස් නොකළ අතර පිතිකරැගේ පා ඉන්න දෙසින් යෙදවිය හැකි පන්දු රකින්නන් සංඛ්‍යාව සීමා කරමින් නීතියක් පැනවිය
පහරක් එල්ල නොකිරීම 

1950 - 1960 දශකය අතර කාලය තුළ තණතිලි පන්දුවට පහර දීමට අපහසු හා පිතිකරැවන්ට විශ්වාසයක් තැබිය නොහැකි ආකාරයට හැසිරැනු හෙයින් පා ආවරණයෙන් පන්දුව පිලි ගැනීමේ කලාවේ වැඩිවීමක් පෙන්නුම් කෙරින
විචාරකයින් විසින් මෙය තවදුරටත් ඍණාත්මක හා අසාධාරණ ක්‍රියාවක් බව සදහන් කළහ
පා ආවරණයෙන් පන්දුව පිළි ගැනීමේ ක්‍රියාව අධෛර්යමත් කිරීම හා පා දග පන්දු යවන්නන් ධෛර්යමත් කිරීම පිණිස කඩුල්ල මුවා කිරීමේ නීතියේ නව ප්‍රෙභ්දයක් හදුන්වා දෙන ලදී
ආරම්භයේදී මෙය 1969 - 1970 තරගවාරය අතරතුරදී ඕස්ට්‍රෙලියවේ දී හා බටහිර ඉන්දීය කොදෙව් දුපත් වලදී ද පසුව 1970 දී එංගලන්තයේදී ක්‍රියාත්මක වුනි
මෙම නැවත සකස් කරන ලද නීතියට අනුව කඩුල්ලේ වැදීමට නියමිත වු පන්දුවක් කඩුලු 2ක අතර එක එල්ලේ පතිත වී නම් හෝ "පිතිකරැගේ පිට ඉන්නට පිටින් පතිත වු පන්දුවක් විනිසුරැගේ තීරණයට අනුව පිතිකරැ පිත්තෙන් පහරක් එල්ල කිරීමට උත්සහ නොකරන ලද අවස්ථාවක" පා ආවරණයේ වැදුනි නම් ඔහු දැවී ගිය ක්‍රිඩකයෙකි
එමගින් අදහස් කෙරැනේ කිසිම පිතිකරැවකු පිට ඉන්නට පිටින් පතිත වන පන්දුවකට පිත්තෙන් පහරක් එල්ල කිරීමට තැත් කරයිද ඔහු කිසි විටෙකත් කඩුල්ල මුවා කිරීමේ වරදට හසු නොවන බවයි. 1935 නීතිය සමග සැසදීමේදී මෙම නීතියේ වෙනස එයවිය
විස්ඩන් සගරාවේ කතෘට අනුව මෙම අත්හදා බැලීම තුලින් පිතිකරැවන් පන්දුවට පහර දීමේදී අවධානම ලබා ගැනීම සදහා අනුබල දෙනු ලබන අතර එමගින් වඩාත් ආකර්ෂණීය තරග නිර්මාණය කරන බව ඔහුගේ අදහස විය
කෙසේ වෙතත් මෙමගින් කඩුල්ල මුවා කිරීමේ දැවී යාම් ප්‍රතිශතය සැළකිය යුතු ලෙස අඩු විය
ඒ අනුව ඕස්ට්‍රෙලියානු
ක්‍රිකට් බලධාරින් විසින් පෙර නීතියේ නව අකෘතියක් යෝජනා කරන ලදී
නැවත වතාවක් පිට ඉන්නට පිටින් පතිත වු පන්දුවකට වුවද පිතිකරැවකු කඩුල්ල මුවා කිරීමේ වරදට හසු විය හැකි අතර එයට මෙසේ තවත් කොන්දේසියක්ද එකතු විය
එනම් "පිතිකරැවකු පිට ඉන්නට පිටින් පතිත වන පන්දුවකට පිත්තෙන් පහරක් එල්ල කීරීමට උත්සහ නොකරන ලද අවස්ථාවක පන්දුව පිතිකරැගේ අතෙහි හැර ශරීරයේ ඕනෑම කොටසක කඩුකු 2ක අතර එක එල්ලේ හෝ පිට ඉන්නට පිටින් හෝ වදී නම්ද පන්දුව කඩුල්ලේ වැදිය හැකි පන්දුවක් යැයි විනිසුරැ තීරණය කරන්නේ නම්ද  පිතිකරැ කඩුල්ල මුවා කිරීමේ වරදට හසුවේ
" මෙම යෝජනාව 1972 දී පිළිගත් අතර එමගින් කඩුල්ල මුවා කිරීමට හසුව දැවී යාම් ප්‍රතිහතය සීඝ්‍ර ලෙස ඉහළ ගියේය
1980 දී MCC ය විසින් ක්‍රිකට් නීති සංග්‍රහය සංශෝධනය කළ අතර එහිදී මෙම නව නීතිය නීත්‍යානුකූල ලෙස නීති පොතට එකතු විය
තාක්ෂණයේ බලපෑම 

ක්‍රිකට් රචකයකු වන ඩග්ලස් මිලර් විසින් කරන ලද විශ්ලේෂණයකට අනුව කඩුල්ල මුවා කිරීමෙන් දැවී යාම් 1993 සිට සෑම එංගලන්ත ප්‍රාන්ත ක්‍රිකට් තරගාවලියකදීම ප්‍රතිශතයක් ලෙස ක්‍රමයෙන් වැඩි වෙමින් පවතින බව පෙන්වා දෙයි
ඔහු සදහන් කරන්නේ විහේෂයෙන්ම ප්‍රචාරකයන් විසින් ඔවුන්ගේ රෑපවාහිනි ආවරණ සිදු කෙරෙන තරග වලදී Hawk-eye වැනි පන්දු ලුහු බැදීමේ තාක්ෂණයන් සංයෝජනය කර ගැනීම කඩුල්ල මුවා කිරීමෙන් දැවීයාම් ප්‍රතිහතය වැඩිවීමට හේතුවක් වී ඇති බවයි. "කාලයත් සමගම Hawk-eye තාක්ෂණය නිරවද්‍යතාව සනාථ කරමින් අනෙකුත් ක්‍රිඩාවන් සදහාද යොදාගත් අතර ක්‍රිකට් ප්‍රෙක්ෂකයාද එහි ක්‍රමයෙන් එහි අනාවැකි පිළිගැනීමට පටන් ගත්තේය
ප්‍රතිරෑපණ විශ්ලේෂණ මගින් පෙනී යන්නේ කෙනෙකු කඩුල්ලේ නොවැදී යයි අපේක්ෂා කරන පන්දු බොහෝ ප්‍රතිශතයක් කඩුල්ලේ වදින බව " ඔහු තවදුරටත් කියා සිටින්නේ විනිසුරැවන්ගේ ආකල්ප වලට මෙමගින් බලපෑමක් එල්ල වී ඇති බවයි. පිතිකරැ කඩුල්ලේ සිට තරමක් ඉදිරියෙන් සිටියද පන්දුව කඩුල්ලේ වදීයයි හැගේනම් දැවී යාමක් ලෙස සටහන් කිරීමට විනිසුරැවන් බොහෝ විට පෙළඹේ
මෙම ප්‍රවණතාව මේ වන විට ජාත්‍යන්තරව ක්‍රිකට් ක්‍රිඩාවේ ප්‍රචලිතව ඇත
ප්‍රතිරෑපණ සදහා තාක්සණය භාවිතයේ වැඩිවීම විනිසුරැවන්ගේ ආකල්පමය වෙනසක් සිදු කර ඇත
විශේෂයෙන්ම දග පන්දු යවන්නන් කඩුල්ල මුවා කිරීම් සදහා වු ඉල්ලීම් බොහෝ විට ජයග්‍රහනය කරයි
කෙසේ වෙතත් පිටිය මැදදී තාක්ෂණය භාවිතය පිළිබදව මතභේද පවතී
සමහර විචාරකයින්ට අනුව එය මිනිස් තීරණයකට වඩා විශ්වාසදායක වන අතර අනෙකුත් විචාරකයන්ගේ මතය වී ඇත්තේ විනිසුරැ තීරණය ලබා දීම සදහා ඊට වඩා හොද ස්ථානයක සිටින බවයි.

සටහන්

ආශ්‍රිත

ක්‍රිකට් නීති රීති

Cricket laws and regulations
Cricket terminology
මධ්‍යම පළාතේ මාතලේ දිස්ත්‍රික්කයේ ගම්පහසිය පත්තුවේ පිහිටි මාතලේ අලුවිහාරය ආගමික, සංස්කෘතික, ඓතිහාසික හා පුරාවිද්‍යාත්මක වශයෙන් වැදගත් ස්ථානයකි
පූ 1 වෙනි සියවසෙහි වළගම්බා රාජ්‍ය සමයේ ත්‍රිපිටක බුද්ධ ධර්මය තල්පත්වල ග්‍රන්ථාරූඩ කිරීම මෙම ස්ථානයේදී සිදුවිය
ත්‍රිපිටකය ග්‍රන්තාරුඩ කිරීම පිළිබද තොරතුරු ගෙන එන අස්ගිරි තල්පත මෙසේ සදහන් කරයි
500 මහරහතන් වහන්සේලා මාතුල දනව්වේ අලුලෙනට රැස්ව.
බුදුන් පිරිනිවී සාරසිය සු පනස් වසක් ඉක්ම්මවී ගිය තැනේ සන්ගායනාකොට ග්ර්න්තාරුද කල සේක
දීපවංශය, මහාවංශය, අස්ගිරි තල්පත, නිකාය සංග්‍රහය, පුජාවලිය වැනි ඓතිහාසික ග්‍රන්ථ ඇසුරෙන්, බ්‍රහාමි ශිලාලිපි ඇතුළු පෞරාණික නටබුන් තුලින් හා ශ්‍රී ලංකාව යටත් විජිතයක්ව පැවති යුගයේදී කල පර්යේෂණ වලදී අලුවිහාරයේ පුරා විද්‍යාත්මක අගය සොයාගනු ලැබිය
අලුවිහාරය යනු මෙම විහාරස්ථානයේ නමය
ඉතිහාසයේ මුල් යුගවල සිටම ආලෝකලෙන නමින් මෙම විහාරස්ථානය හැදින්විය
ආලෝකලෙන පසුව අළුලෙන, අලුවිහාරය බවට පත්විය
ආරම්භය 
ක්‍රි
තෙවන සියවසේ දී, දේවානම්පිය තිස්ස රජතුමා විසින් මෙම ලෙන මහා සංඝ රත්නය විෂයෙහි පූජා කර තිබේ
එතුමා විසින් බුදු සසුනට පූජා කරන ලද විහාර අතර ප්‍රධාන ස්ථානයක් මෙම විහාරයට හිමි වේ
ත්‍රිපිඨකය ග්‍රන්ථාරූඪ කිරීම 
අලුලෙන විහාරය, පාලි බෞද්ධ ත්‍රිපිඨකය පළමුවරට ග්‍රන්ථාරූඪ කළ ස්ථානය ලෙස වැදගත් වේ
බුදු රජාණන් වහන්සේ ගේ පරිනිර්වාණයෙන් පසුව, ශිෂ්‍ය භික්ෂූන් වහන්සේලා විසින් බුද්ධ ධර්මය කට පාඩමින් පවත්වාගෙන ආහ
පළමු සියවසේ, වළගම්බා රජ සමයේ දී "බැමිණිතියාසාය" නමින් දරුණු දුර්භීක්ෂයක් ඇති වූ අතර එය වසර 12ක් තිස්සේ පැවතුනි
මෙම කාල වකවානුව තුළම ශ්‍රී ලංකාව දකුණු ඉන්දීය ආක්‍රමණයකටද ලක් වී තිබුණි
දුර්භීක්ෂය නිසා භික්ෂූන් වහන්සේලාට කැලෑ කොළ, අල, මුල් ආදිය වළඳමින් ඉතා අසීරු කාලයකට මුහුණ දීමට සිදුවිය
මෙම තත්වයන් යටතේ ධර්මය කට පාඩමින් මතක තබාගැනීම අපහසු විය
එම නිසා බුදු දහමට ඇති තර්ජනය භික්ෂූන් වහන්සේලාට අවබෝධ විය
ඔවුන් ගෙන් 60 නමක් පමණ මලය (කඳු) රටට වැඩිය අතර, තවත් පිරිසක් උතුරු ඉන්දියාවට වැඩිය බව කියැවේ
මලය රටට වැඩි පිරිස මහවැලි ගං ඉවුරු වල ඉතා අසීරු ලෙස කාලය ගත කළහ
ඔවුහූ දුර්භීක්ෂයෙන් මිය ගිය සතුන් දුටුවහ
බුදු දහම විනාශ වීමේ අවධානමක් ඇති බව උන් වහන්සේලාට අවබෝධ වූහ
දුර්භීක්ෂය ගෙවී ගිය අතර, වසර 14 ක් තිස්සේ සැඟව සිටි වළගම්බා රජු නැවත කරළියට අවේය
මලය රටට හා ඉන්දියාවට වැඩම කල භික්ෂූන් වහන්සේලා නැවත පැමිණ, කල්ලගම ජනපදයට ඒකරාශී වූහ
මතු පරපුර වෙනුවෙන් බුදු දහම රැකගනු වස් ත්‍රිපිඨකය ග්‍රන්ථාරූඪ කිරීමට ඔවුහූ කතිකා කරගත්හ
අනුරාධපුරය මේ සඳහා සුදුසු නොවන බව තේරුම් ගත් උන්වහන්සේලා, වළගම්බා රජුගේ අනුග්‍රහය ඇතුව "මාතුල ජනපදයේ", අලුලෙන මෙම කාර්යයට සුදුසුම තැන ලෙස තෝරා ගන්නා ලදී
වර්තමානයේ, මාතලේ, අලුවිහාරේ ලෙසින් හැඳින් වෙන්නේ මෙම ස්ථානයයි
1956 වැලිවිටියේ සෝරත හිමිපාණන්,බලන්ගොඩ ආනන්ද මෛත්‍රෙය මහා නාහිමි පාණන් ,කෝදාගොඩ ඝානාලෝක නාහිමිපාණන් ,ලබුගම ලංකානන්ද මහානාහිමි පාණන් ,යන ආදීන්ගේ මහත් කැපවීමෙන් බුද්ධ ජයන්ති ත්‍රිපිටකය  ලෙස සිංහලයට හැරවුනි
තවද  මුල් ත්‍රිපිටිකය තල්පත්වල ලියවී තිබු අතර බොහෝ දොස සහිත විය එබැවින් එම  ත්‍රිපිටකයද  බොදු පඩිවරුන් කිහිපදෙනෙකුගේ මුලිකත්වයෙන්  යලිත්  පාලි භාෂාවෙන් තල්පත්වල ග්‍රන්තාරුඩ කිරීම පුරා වසර 10 තුල (1981-1991) අලුලෙන විහාරේදීම සිදුකරන ලදී
ත්‍රිපිටකය මුඛ පරම්පරාවෙන් පවත්වාගෙන ආ මහා ස්ථවීර පරම්පරා 38 
අලු විහාරේදී ට්‍රිපිටකය ග්‍රන්තාරුඩ කිරීම පිළිබද තොරතුරු ගෙන එන අස්ගිරි තල්පත මෙසේ සදහන් කරයි
"එම තිස්ස තෙර මහාවීහාරයේ සංගයා හා භෙදබින්නව මහාවිහාරයට විපක්ෂව අභයගිරි නිකාය ඇතිකරගත් තැනෙහිදී මතු සාසනාරක්ශාව නොපවත්නා කාරනාව දැක පන්චමහවාස නිවාසී මහරහත් වහන්සේලා ලොවාමහාපයට රැස්ව ,මහා සඟ සම්මුතිය  සෑදී  ත්‍රිපිටකය ග්‍රන්තාරුඩ කර තබන්නට ඇතිකරගත් කතිකාව තලෙස මහාවිහාර තුපාරාම වාසි කුන්තගත්තතිස්ස මහරහතන් වහන්සේ  ප්‍රදාන 500 මහරහතන් වහන්සේලා මාතුල දනව්වේ අලුලෙනට රැස්ව උපාලි මහරහතන් වහන්සේගේ පටන් ස්ථවීර පරම්පරා 36 සිත්හිලා දාරා පවත්වෙගෙන ආවාවු ත්‍රිපිටකය පාලි ධර්මය අප බුදුන් පිරිනිවී සාරසිය සු පනස් වසක් ඉක්ම්මවී ගිය තැනේ සන්ගායනාකොට ග්ර්න්තාරුද කල සේක
"නිකායසංග්‍රහය හෙවත් සාසනාවතාරය කෘතියෙහි මෙය 38 ලෙස පෙන්වාදෙයි
එමෙන්ම මයුරපාද පරිවේනාධිපති බුද්ධපුත්‍ර නම් මහා ස්ථවීරයන් විසින් (ගම්පල රාජධානිසමයේ )පුජාවලි ග්‍රන්ථයේ  පන්සීයක් රහතන් වහන්සේලා අළුලෙන වැඩ හිද පොත්  සංගායනා කල සේක යනුවෙන් දක්වයි.  සද්ධර්මරත්නාකරය තුලද නිකාය සංග්‍රහයට බොහෝ සෙයින් සමාන වූ විස්තරයක් ගෙනහැර දක්වයි.

එම ස්ථවීර පරම්පරා 38 නම්
උපාලිය
දාසකය
සෝණකය 
සිග්ගවය
 මොග්ගලීපුත්ත තිස්ස 
මහේන්ද්‍රය
ඉට්ඨියය
උත්තියය 
සම්බලය
භාද්දසාලය
අරිඨියය
තිස්සදත්තය 
කාලසුමනය
දීඝනාමයය 
දීඝසුමනය 
කාලසුමනයය 
මහානාගය
බුද්ධරක්ෂිතය 
තිස්සය  
දේවය 
සුමනය 
චුලනාගය 
ධම්මපාලනය 
ඛේමය  
උපතිස්සය  
තුස්සදේවය  
සුමනය  
මහාපදුමය 
සීවකය  
උපාලිය 
මහානාගය  
අභයය  
තිස්සය  
ථුස්සනාමය  
චුලාභය  
තිස්සයය  
චුළදේවය 
සිවය

අළුවිහාරේ ආශ්‍රිතව නිර්මාණයවූ බෞද්ධ ගල්ලෙන් විහාර සංකීර්ණය 
අලුවිහාරයේ සිට මද දුර ප්‍රමාණවලින් පිහිටා ඇති තලගහගොඩ රජ මහා විහාරය, ඇබිල්ල රජ මහා විහාරය, කොහොන් රජ මහා විහාරය, කුරුවා බෝගම්බර රජ මහා විහාරය වැනි බෞද්ධ ආශ්‍රමික ගල්ලෙන්/විහාර සංකීර්ණද අළුවිහාරයට යාබද ගල්ලෙන් සංකීර්ණ මෙන් අලුලෙන විහාරයේදී සිදු කරන ලද ග්‍රන්ථාරුඩ දර්ම සංගායනාවට සහබාගි වූ මහරහතන් වහන්සේලාගේ වාසස්ථාන වී තිබේ
එම ගල්ලෙන් වල වැඩ සිටි මහරහතන් වහන්සේලා අලුලෙන විහාරය ගල්ලෙන් සංකීර්ණය සේ සලකු බව පෙනේ
මේවාද බලන්න
 ත්‍රිපිටකය

මුලාශ්‍ර 

මාතර දිස්ත්‍රික්කයේ බෞද්ධ සිද්ධස්ථාන
මාතලේ දිස්ත්‍රික්කයේ පුරාවිද්‍යා ආරක්‍ෂිත ස්මාරක
එක් බසක වචන වෙනත් බසක කටහුරුව අනුව වෙනස්වී එම භාවිතයට පැමිණි විට එම වචන ඉල්ලාගත් වචන ලෙස හැඳින්වේ
බසකට ඉල්ලාගත් වචන ඇතුළුවීම

වාග්වේදීය ප්‍රවර්ගකරණය

මුල් වදනින් ඉල්ලාගත් වදන වෙනස්වීම

තේරුම වෙනස්වීම

උච්චාරණය වෙනස්වීම

ආශ්‍රිත ලිපි
 සිංහල බසෙහි ඇති ඉල්ලාගත් වචන ලයිස්තු
ඉල්ලාගත් වචන
උතුර මුදාගැනීමේ මානුෂීය මෙහෙයුම

ආශ්‍රිත ලිපි
 නැගෙනහිර මුදාගැනීමේ මානුෂීය මෙහෙයුම
නැගෙනහිර මුදාගැනීමේ මානුෂීය මෙහෙයුම
ශ්‍රී ලංකාවේ උතුරු සහ නැගෙනහිර පලාත් දෙකෙහි ත්‍රස්තවාදීන්ගේ ග්‍රහණයට නතුව සිටි ජනතාව සහ ප්‍රදේශ මුදාගැනීම පිණිස 2006 සිට 2009 දක්වා  ශ්‍රී ලංකා ත්‍රිවිධ හමුදා විසින් සිදුකල මානුෂීය මෙහෙයුමයි
උතුර සහ නැගෙනහිර මුදාගැනීමේ මානුෂීය මෙහෙයුම්
ඔබට අවැසි ලිපිය තෝරාගන්න
 ජාත්‍යන්තර ත්‍රස්තවාදයට එරෙහි යුද්ධය
 ශ්‍රී ලංකාවේ ත්‍රස්තවාදයට එරෙහි යුද්ධය
 ත්‍රස්තවාදයට එරෙහි ගෝලීය යුද්ධය

වක්‍රෝත්තිහරණ පිටු
හිම පියල්ලක් යනු පෘතුවි වායුගෝලය හරහා පතනය වන මිදුනු දිය  ස්පටිකයක් හො ස්පටික සමූහයකි
වායු ගෝලයේ වලාකුළු වල ඉතා පහල උෂ්ණත්වයක පවතින සියුම් ජල අන්ශු මිදීමට ලක් වීමෙන් සෑදෙන හිම කැට  ලෙස මේවා ජනනය වේ
හිම පියලි විවිද හැඩවලින් හා ප්‍රමාණවලින් දක්නට ලබේ
මෙම හිම පියලි විවිද උෂ්ණත්ව හා ආර්ද්‍රතා කලාප හරහා ගමන් කිරීමෙදී එකිනෙකට වෙනස්  සංකීර්ණ හැඩයන් මතුවේ, එලෙසින් හිම පියල්ලක් සතුව එයටම අනන්‍ය වූ ව්‍යුහයක් පවතී
හිම පියලි එකිනෙක එක්වීමෙන් පතනය වන හිමෙහි දක්නට ලබෙන Graupel []  නැමැති කුඩා හිම බෝල ඇතිවේ
සුපැහැදිලි මිදුනු දියෙන් තැනී තිබුනද හිම පියලි සුදු පැහැයෙන් යුක්තය
මෙසේ වන්නේ සම්පූර්ණ  දෘශ්‍ය වර්ණාවලියම කුඩා ස්පටික මුහුණත් තුලින් විසාරී පරාවර්තනයට ලක්වන බැවිනි
නිර්මාණය විම
]
ඉතා පහල උෂ්ණත්වයක පවතින සියුම් ජල බිඳිති(10 μm පමණ විශ්කම්භයෙන් යුත් ) මිදීමට ලක් වීමෙන් හිම ස්පටික නිර්මාණය වීම සිදුවේ
මෙම ජල බිඳිති වලට −18 C  (-0 F) කටත් වඩා අඩු උෂ්ණත්වයකදී පවා ද්‍රව තත්වයේ පැවතීමට හැකියාවක් පවතී එයට හේතුව නම් මිදීම සිදුවීම සඳහා ජල බිඳිති අණු කිහිපයක් අහඹු ලෙස හමුවී  අයිස් දැලිසක් ආකාරයේ සැකැස්මක් නිර්මාණය කරගත යුතු වේ, ඉන්පසු මෙම න්‍යෂ්ටිය වටා අනෙකුත් ජල බිඳිති මිදීම  සිදු වේ
පරීක්ෂණ වලින් පෙන්නුම් කරන ආකාරයට ජල බිඳිති වල මෙම සමජාතීය න්‍යෂ්ටි ඇති වීමේ ක්‍රියාවලිය සිදුවන්නේ -35 C(−31 F) ට වඩා අඩු උෂ්ණත්ව වලදීය
උණුසුම් වලාකුළු වල මෙම ක්‍රියාවලිය සිදුවීමට නම් දූවිලි අංශු හෝ මිදුණු අයිස් න්‍යෂ්ටියක් හෝ පැවතිය යුතුය
ද්‍රව තත්වයේ පවතින ජල බිඳිති මගින් නිර්මාණය වන න්‍යෂ්ටීන් ප්‍රමාණය හා සසඳන විට මිදුණු අයිස් මගින්  න්‍යෂ්ටීන් ඇතිවීම ඉතා කලාතුරකින් සිදුවන සිදු වීමකි, කෙසේවෙතත් මෙම ක්‍රියාවලිය වේගවත් කරන සාධක ගැන මෙමගින් අදහසක් ලබාගැනීම අපහසුය
කොපමණ දුරකට අපැහැදිලි වුවත් පස් අංශු, දූවිලි අංශු සහ ජීව අංශු මෙම ක්‍රියාවලිය කාර්යක්ෂම කරනු ලබයි
මෙහිදී කෘතීම න්‍යෂ්ටීන් ලෙස සිල්වර් අයඩයිට් හා වියලි අයිස් යොදා ගැනෙනා අතර  මේවා කෘතීම වැසි ඇති කරවන වලාකුළු ජනනය කිරීම සඳහා යොදා ගනු ලැබේ
ජල බිඳිති මිදීමට ලක් වූ විට ඒවා අධිසන්තෘප්ත පරිසර තත්ත්ව යටතේ වර්ධනය වේ, මෙහිදී උෂ්ණත්වය හිමාංකයට වඩා අඩු වන අවස්ථා වලදී අයිස් වලට සාපේක්ෂව වාතය සංතෘප්ත තත්වයේ පවතී
වාතයේ පවතින ජල අනු(ජල වාෂ්ප) අයිස් ස්පටික මත ඝනීබවනය වීම නිසා ජල බිඳිති තව දුරටත් වර්ධනය වේ
එසේ වන්නේ වායුගෝලයේ අයිස් ස්පටික ප්‍රමාණයට සාපේක්ෂව විශාල ජල බිඳිති ප්‍රමාණයක් පවතින බැවිනි, මෙම ජල බිඳිති එක්රැස් වීම නිසා අයිස් ස්පටික වලට ප්‍රමාණයෙන් මයික්‍රෝමීටර හෝ මිලිමීටර සියගණකින් වර්ධනය වීමේ හැකියාවක් පවතී
මෙම ක්‍රියාවලිය Wegener–Bergeron–Findeisen ක්‍රියාවලිය ලෙස හඳුන්වනු ලබයි
මෙසේ ජල බිඳිති හිඳි යාම හේතුවෙන් වායුගෝලයේ ජලවාෂ්ප ක්‍ෂය වීම සිදුවේ, එනම් ජල වාෂ්ප වැය වීමෙන් අයිස් ස්පටික වර්ධනය වීම සිදුවේ
මෙම විශාල ස්පටික හිම පතනය කාර්යක්‍ෂම කරන හේතුවක් වේ, මේවයේ විශාලත්වය හේතුවෙන් පහසුවෙන් වායුගෝලය හරහා පතිත වන අතර මෙසේ  පතිත වීමේදී මෙම ස්පටික සමූහ වශයෙන් එකිනෙක ඝට්ටනය වී ඇලීම හෝ එකතු වීම සිදුවේ
මෙසේ සමූහ වශයෙන් එක්වූ අයිස් ස්පටික සාමාන්‍යයෙන් පොළව මත පතිත වන කුඩා අයිස් කැබලි ලෙස හඳුනා ගත හැකිය
ජිනස් වාර්තා සඳහන් කරන ආකාරයට ලොව විශාලම (සමූහ වශයෙන් එක්වූ) හිම පියලි වාර්තා වන්නේ 1987 දී මොන්ටානා[] දේශයේ ෆෝට් කියෝ( Fort Keogh)[] හි දීය
මෙම හිම පියලි වල පළල අසන්න වශයෙන් අඟල් 15( 38 cm)ක් පමණ වන බව සඳහන්
ගොවියකු විසින් වාර්තා කරනලද මෙම තොරතුර සැක සහිත වුවද, අඟල් තුනක් හෝ හතරක් පළල ඇති සමූහ වශයෙන් එක් වූ හිම ස්පටික දක්නට ලැබේ
එසේම කාසියක ප්‍රමාණය ඇති තනි ස්පටිකද වාර්තා වී තිබේ
හිම පියලි වල එකිනෙක සම්බන්ධ වීමේ ක්‍රමවේදය ගැන නිවරිදිම තොරතුරු තවමත් මතභේදාත්මකව පවතී
යාන්ත්‍රික අතුරගුළු වැටීම, සින්ටර්(පරමාණු එකිනෙක සම්බන්ධ වීමේ ක්‍රමයකි) වීම ස්ථිති විද්‍යුත් ආකර්ෂණය මෙන්ම ස්පටික මුහුණත් මත ඇලෙන සුළු තරල තිබීමත් මෙම ක්‍රියාවලිය සිදුවිය හැකි අකාර ලෙස හඳුනාගත හැකිය
තනි අයිස් ස්පටිකයකට බොහෝ විට ෂඩස්‍රාකාර සමමිතික ව්‍යුහයක් පවතී
අයිස් පැහැදිළි වුවත්, ඒවායේ මුහුණත් තුලුන් ආලෝකය ප්‍රකිරණය වීම සහ කඩතොළු සහිත බව හෝ අසම්පූර්ණ බව ආලෝකයේ දෘශ්‍ය වර්ණාවලිය කුඩා ස්පටික මුහුණත් තුලින් විසාරී පරිවර්තනයකට ලක්වීමෙන් ස්පටික බොහෝ විට  සුදු පැහැයක් ගැනීමට හේතු වේ
හිම පියලි වල හැඩය තීරණය වීමේදී එය නිර්මාණය වන අවස්ථාවේ පවතින උෂ්ණත්වය හා ආර්ද්‍රතාවය පුළුල් ලෙස බලපායි
කලාතුරකින් උෂ්ණත්වය −2 C(28 F) දී පමණ ත්‍රිවිධ සමමිතිකතාවයක් ඇතිව හිම පියලි නිර්මාණය වේ- ත්‍රිකෝණාකාර හිම පියලි
සිත් ඇදගන්නා සුළු බව නිසා පින්තුර වල මනා හැඩයෙන් යුත් හිම පියලි බහුලව දක්නට ලැබුනද සැබවින්ම හිමපියලි බොහෝ විටදී අක්‍රමවත් හැඩයෙන් යුක්ත වේ
පොළව මතට පතිත වන අවස්ථාවේදී වායු ගෝලයේ පවතින වෙනස් වන උෂ්ණත්ව හා අර්ද්‍රතා තත්ත්ව අතරින් විවිධ විශාලත්ව හා හැඩ ඇතිව වර්ධනය වන හිම පියලි, සාමාන්‍යයෙන් නිර්මාණය වන්නේ ගණනය කර ඇති පරිදි ජල අනු 1019 ක් පමණ එක වීමෙනි, එහෙයින් හිම පියලි දෙකක් එකම හැඩයෙන් යුක්ත වීම සිදු නොවිය හැකි තරම්ය
හිම වල METAR[] සංකේතය SN වන අතර හිම වැසි SHSN ලෙස සංකේත කර ඇත
සමමිතිය
සමූහ නොවූ හිම පියල්ලක්  පැති හයකින් යුත් සමමිතියකින් යුක්ත වේ
මෙම මූලික සමමිතිය ඇතිවන්නේ අයිස් වල ස්පටිකරූපී ව්‍යුහය තල හයකින් යුක්ත වන බැවිනි
හිම පියලි වල බාහු/ශාඛා හය තනිතනිව වර්ධනය වන අතර ඒ එක් එක් ශාඛාවේ දෙපැත්තද වෙන වෙනම වර්ධනය වේ
බොහෝ හිම පියලි සම්පූර්ණයෙන් සමමිතික වන්නේ නැත
හිම පියලි වලාකුළු හරහා පතනය වෙද්දී ඒවා වර්ධනය වන ක්ෂුද්‍ර පරිසරය නිතැතින්ම වෙනස් වීම් වලට ලක් වේ, එලෙසම උෂ්ණත්වයේ හා අර්ද්‍රතවයේ ඉතා කුඩා වෙනස් වීම්ද හිම පියලි වලට ජල අණු සම්බන්ධ වන රටාව කෙරෙහි බලපෑම් එල්ල කරයි
හිම පියල්ලක් වටා ඇති ක්ෂුද්‍ර පරිසරය( හා එහි වෙනස්කම්) ඉතා අසන්න ලෙස සමාන වූ විට එහි සියලුම ශාඛා ආසන්නව සමාන අයුරින් වර්ධනය වේ
කෙසේනමුත් ක්ෂුද්‍ර පරිසරය සමාන වූ පමණින් හිම පියලි වල සියලුම ශාඛා සමාන වේ යැයි පැවසිය නොහැක
සැබවින්ම හිමපියල්ලේ එක් එක් පෘෂ්ටය වර්ධනය වීමේ වේගය කෙරෙහි ස්පටික වර්ධනය වීමේ මූලික ක්‍රියාවලිය ද බලපාන හෙයින් සමහර ස්පටික සඳහා එසේ සිදු වන්නේ නැත
අනන්‍ය බව

"No two are alike" ජනප්‍රිය කියමන අනුව යමින්, හිම පියලි එකිනෙකට වෙනස් සංකීර්ණ හැඩයන් වලින් නිර්මාණය වේ
හිම පියලි පොළවට පතිත වන අතරතුරේදී උෂ්ණත්වයේ හා අර්ද්‍රතවයේ ඇතිවන බොහෝ වෙනස් වීම් නිසා, සිදුවීමට හැකියාවක් පැවතියද අහඹු ලෙස තෝරාගත් හිම පියලි දෙකක් සෑම අතින්ම සමාන වීමේ සම්භාවිතාවය ඉතා අඩුය
එකිනෙකට සමාන හිම පියලි සෙවීමේ පළමු වෑයම ලෙස 1885 දී විල්සන් ඇල්වින් බෙන්ට්ලි( Wilson Alwyn Bentley)[] විසින් දියත් කරනලද දහස් ගණනක් හිම පියලි අන්වීක්ෂයක් ආධාරයෙන් ඡායාරූප ගතකීරිම මගින්, අද අප දකින එකිනෙකට වෙනස් හිම පියලි සොයාගන්නා ලදී
සංකේතයක් ලෙස භාවිතා කිරීම

හිම පියලි යනු නත්තල වැනි උත්සව කාල වලදී විශේෂයෙන් යුරෝපය සහ ඇමරිකා එක්සත් ජනපදය වැනි රටවල බහුලව භාවිත කරන සළකුණක් හෝ සැරසිළි අංගයක්  ලෙස හඳුනා ගත හැකිය
එය සාම්ප්‍රධායික ශ්වේත නත්තල නිරූපණය කරයි
මෙම කාල වකවානුවේදී, කඩදාසියක් කීප වතාවක් නමා කතුරක් ආධාරයෙන් රටාවකට කපා එය නැවත දිග හැරීමෙන් කඩදාසි හිම පියලි සාදාගැනීම බොහෝ සෙයින් ජනප්‍රිය අංගයකි
හිමපියලි ශීත ඍතුව හෝ ශීත බව නිරූපණය කිරීමේ සංකේතයක් ලෙසද බහුලව භාවිතා වේ
උදාහරණයක් ලෙස කටුක ශීත කාලයේ රිය පැදවීමේදී, ප්‍රකර්ශන හැකියාව වැඩි වන ලෙස නිර්මාණය කරන ලද "හිම ටයර" සංකේතවත් කර ඇත්තේ කන්දක් මුදුනේ පවතින හිම පියල්ලකිනි
යුනිකේතයෙහි එකිනෙකට වෙනස් හිමපියලි සංකේත තුනක් කේතනය කොට තිබේ
U+2744 (❅) මගින් "snowflake"
U+2745 (❅)  මගින් "tight trifoliate snowflake"
U+2746 (❆) මගින් "heavy chevron snowflake"

ගැලරිය
විල්සන් බෙන්ට්ලි(Wilson Bentley) (1865–1931) විසින් ඡායාරූප ගතකරන ලද හිම පියලි ඡායාරූප කීපයක්
මූලාශ්‍ර

ඉංග්‍රීසි විකිපීඩියා විශ්වකෝෂය
[Snowflake]

වැඩිදුර කියවීම්

බාහිර සබැඳුම්

Kenneth G
Libbrecht - Snowflake FAQ
Ultra-high resolution images of snowflakes, hosted by the Electron Microscopy Unit  of the USDA Beltsville Agricultural Research Center
Snow Crystals and Snowflakes by Caltech
Catch a Snowflake
Why Snowflakes are so Thin and Flat
මෙම අනපේක්ෂිත සිදුවීම 2007 අගෝස්තු මස 29 හා 30 යන දිනයන්හිදී මයිනොට් ගුවන් හමුදා කඳවුර සහ බාක්ස්ඩෙල් ගුවන් හමුදා කඳවුර අතර වාර්තා වුණි
මයිනොට් ගුවන් හමුදා කඳවුරෙන් අතපසුවීමකින් W80-1 විචල්‍ය වෙඩි බලයක් සහිත න්‍යෂ්ඨීක යුධශිර්ෂ වලින් සන්නද්ද වූ AGM-129ACM කෘස් මිසයිල 6ක් අමෙරිකා එක්සත් ජනපද ගුවන් හමුදාවේ බර අවි ප්‍රවාහනය කරන B-52H ගුවන් යානාවේ ගබඩාකර බාර්ක්ස්ඩෙල් කඳවුර දක්වා ප්‍රවාහනය කිරීමට කටයුතු කරන ලදී
මෙම මිසයිල ශිර්ෂ ඒවා ගබඩාකර තිබූ මයිනොට් කඳවුරේ බංකරයෙන් පිටතට ගැනීමේදී ඉවත් කිරීමට නියමිතව තිබුණද, මයිනොට් හා බාර්ක්ස්ඩෙල් කඳවුරු  අතර ගුවන් කාලය වූපැය 36 පුරාවටම එම මිසයිල ශිර්ෂ ඉවත් කල බවක් වාර්තා නොවූ අතර ඒවා සියල්ල ගුවන් යානා හා සවි වි තිබු බව කඳවුරු දෙකෙහිම සටහන් වී තිබුණි
සාමාන්‍යයෙන් මිසයිල ශිර්ෂ ප්‍රවාහනයේදී  ගත යුතු අනිවාර්ය ආරක්‍ෂිත උපක්‍රම කිසිවක් මෙම අවස්ථාවේදී සම්පුර්ණ ගුවන් කාලය පුරාවටම ඔවුන් අනුගමනය කර නොතිබුණි
මෙම සිදුවීම එක්සත් ඇමරිකාවේ හමුදා ප්‍රධානීන්ටද දැනගැනීමට ලැබුණු අතර ඔවුන් විසින් මෙය, න්‍යාෂ්ටික අවි හා සම්බන්ද සැලකිය යුතු අවදානයක් යොමුකළ යුතු වු නමුත් න්‍යාෂ්ටික යුද්ධයකට බලපෑම් කිරීමක් නොකරන අවස්ථාවක් ලෙස සලකන බෙන්ට් ස්පියර් නමැති සිදුවීම් ගණයට ඇතුලත් කරන ලදී
ඔවුන් එසේ කලද එක්සත් ඇමරිකානු ගුවන් හමුදාව මෙම සිදුවීම අද වන තෙක් නිල වශයෙන් වර්ග කිරීමට ලක් කරන්නට කටයුතු නොකරන ලදී
මෙම සිදුවීම සම්බන්දයෙන් ඇමෙරිකානු එක්සත් ජනපද  ආරක්ෂක අමාත්‍යාංශය සහ එක්සත් ඇමෙරිකානු ගුවන් හමුදාව විශේෂ පරීක්ෂණයක් සිදු කල අතර එහි ප්‍රතිඵල 2007 ඔක්තෝබර් මස 19 වන දින ලබා දුනි
එහි නිගමනය වශයෙන් සඳහන් වුයේ න්‍යාෂ්ටික අවි ප්‍රවාහනයේදී අනුගමනය කරනු ලබන සම්මතයන් හා ක්‍රියාමාර්ග අවස්ථා කීපයකදීම ගුවන් හමුදා නිලධාරීන් කිහිපදෙනෙකු විසින්ම අතපසු කර ඇති බවයි. මෙම නිගමනය මහින් ඉහළ නිලධාරීන් තමන්ගේ වැරැද්ද වසා ගත් නමුත් නිලයෙන් අඩු නිලධාරින් කිහිප දෙනෙකුම විනය කමිටුව හමුවට කැඳවන අතර තවත් සමහරෙක්ට සුවිශේෂ හමුදා කටයුතු කිරීමේ හැකියාව තහනම් කල අතර තවත් සමහරෙක්ට ඉහත දඬුවම් දෙකටම යටත් වන්නට සිදු විය
තවදුරටත් මයිනොට් ගුවන් හමුදා කඳවුරේ සිට කෘස් මිසයිල ප්‍රවාහනය ඇතුළු සියලු න්‍යාෂ්ටික අවි හා සම්බන්ද සියලු ක්‍රියාකාරකම් නැවත්වීමට නියෝග කරන ලදී
ඊට අමතරව එ
හ
විසින් න්‍යාෂ්ටිකඅවි හැසිරවීමේදී දත යුතු වන ක්‍රියාමාර්ග හා ක්‍රියාපටිපාටි අලුතින් නිකුත් කරන ලදී
තවත් පරීක්ෂාවක් එ
ආරක්ෂක විද්‍යා ආයතනය හා එ
නිල් පටි නම් මණ්ඩලය එක්ව සිදුකල අතර ඔවුන් මෙම ගැටලුවට හේතුව ආරක්ෂක මණ්ඩලයේ න්‍යාෂ්ටික අවි සම්බන්ධ ක්‍රියාවලියන්ගේ හා ක්‍රමෝපායන්ගේ දුර්වලතාවයන් බව නිගමනය කලත් ඔවුන්ට එම න්‍යාෂ්ටික අවි හා සම්බන්ධ ආරක්ෂණ දුර්වලතාවය කුමක්ද යන්න හදුනාගැනීමට නොහැකි විය
මෙම සිදුවීම මූලික කරගෙන 2008 ජුනි මස 5 වන දින ගුවන් හමුදා ලේකම් මයිකල් වියන් හා ගුවන් හමුදා මාණ්ඩලික ප්‍රධානී ජෙනරාල් ටී. මයිකල් මොස්ලි ඉල්ලා අස්වීමේ ලිපි බාරදුන් අතර ඒවා අනුමත විය
2008 ඔක්තෝබර් මස විමර්ශන කමිටුවේ නිර්දේශයන්ට අනුව එ
විසින් න්‍යාෂ්ටික බෝම්බ, මිසයිල හා මිනිසුන් සම්බන්ධ සියලු ක්‍රියාකාරකම් වල පාලනයන් ගු
ගෝලීය ප්‍රහාරක බලකාය නම් ආයතනය පිහිටුවා එයට භාරකරන ලදී
පසුබිම
2007 වසරේ 5BW ගුවන් හමුදා අනුඛණ්ඩයේ නිවහන වුයේ ම්යිනොට් ගුවන් හමුදා කඳවුර වන අතර 2BW අනුඛණ්ඩයේ නිවහන වුයේ බාර්ක්ස්ඩෙල් ගුවන් හමුදා කඳවුරයි
මෙම අනුඛණ්ඩ 2ට අයත් වුයේ එ
ගුවන් ප්‍රහාරක  බලඇණියේ එක කොටසක් වූ, බාර්ක්ස්ඩෙල් කඳවුරේ පිහිටි 8AF නම් හමුදා කණ්ඩයටයි
මෙම සිදුවීම වන විට 5BW අනුඛණ්ඩයට කර්නල් බ්රුස් එමින්විසින්ද, 2BW අනුඛණ්ඩයට කර්නල් රොබට් විලර් විසින්ද, 8AF හමුදා ඛණ්ඩය ලුතිනන් ජෙනරාල් රොබට් එල්ඩර් විසින්ද  ගුවන් ප්‍රහාරක  බලඇණිය ජෙනරාල් රොනල්ඩ් කීස් විසින්ද අණ දෙනු ලැබීය
පියාසර පරමාර්ථ පිළිබඳ ලේඛණයට අනුව 5BW අනුඛණ්ඩය එ
යුදෝපකරණ පිළිබඳ ප්‍රහාරක බලකායෙහි පාර්ශව කරුවෙකු ලෙස B-52 ගුවන් හමුදා මෙහෙයුම් භාරව කටයුතු කරන ලදී
මේ අනුව ලොව පුරා ඉලක්ක වෙත න්‍යාෂ්ටික අවි ප්‍රවාහනය කිරීමේ කාර්ය 5BW අනුඛණ්ඩයහට තිබෙන එක් කාර්යභාරයක් විය
ඒ හේතුවෙන් මයිනොට් ගු
කඳවුරු සතුව න්‍යාෂ්ටික බෝම්බ, න්‍යාෂ්ටික යුධ ශිර්ෂ සහ ඒවා ප්‍රවාහනයට අවශ්‍ය පහසුකම් මෙන්ම AGM-129 නමැති උසස් දියුණු කෘස් මිසයිලගබඩා කල අවි හලක්ද පැවතුනි
W80-1 විචල්‍ය වෙඩි බලයක් සහිත න්‍යාෂ්ටික මිසයිල ශිර්ෂ ප්‍රවාහනය සදහා AGM129 කෘස් මිසයිල වර්ග 1987 දී නිෂ්පාදනය කරනු ලැබීය
AGM129 මිසයිල B-1 නම් බෝම්බ ප්‍රවහන ගුවන් යනාව මගින් ප්‍රවාහනය සඳහා නිර්මාණය කලද පසුව එය B-52 ගුවන් යානා මගින් පමණක් ප්‍රවාහනයට තීරණය කරන ලදී
ගුවන් යානාවේ තටුවට පිටතින් සවි කරන ලද ආධාරකයක හෝ ඇතුලතින් ඇති විශේෂ ස්ථානයක මෙම මිසයිල තබාගෙන ගමන් කල හැකිය
2000වසරේදී  එ
අවි පාලනය පිළිබඳ ගිවිසුමට අනුව මෙතෙක් මිසයිල ශිර්ෂ ප්‍රවාහනය කල AGM129 මිසයිල භාවිතයෙන් ඉවත් කොට ඒ සඳහා AGM86 මිසයිල භාවිතා කිරීමට එකගවන ලදී
එහි ප්‍රතිඵලයක් ලෙස මයිනොට් ගුවන් කඳවුරේදී පැවති සියලුම AGM-129 මිසයිල B-52 ගුවන් යානා මගින් ලුසියානා වල පිහිටි බාක්ස්ඩෙල් ගුවන් හමුදා කඳවුරට ගෙනගොස් භාවිතයෙන් බැහැර කිරීමට කටයුතු කරන ලදී
වොෂින්ටන් පොස්ට් නම් පුවත් පතට අනුව 2007 අගෝස්තු මස 29 වනදා වන විට AGM129 කෘස් මිසයිල 200ක් පමණ මෙසේ ගුවන් මගින් මයිනොට් කඳවුරේ සිට බාර්ක්ස්ඩෙල් කඳවුර දක්වා ප්‍රවාහනය කර තිබුණි
සිදුවීම
2007 අගෝස්තු මස 29 වන දින දේශීය වේලාවෙන් 8 ත් 9 ත් අතර එ
පියාසර නිලධාරින් පිරිසක් බංකරයෙහි ගබඩාකර තිබූ AGM129 කෘස් මිසයිල මයිනොට් සිට බාර්ක්ස්ඩෙල් දක්වා ප්‍රවාහනයට සූදානම් කරන ලදී
B52 යානාවේ තටුවක පහළ සවි කල ආධාරකයක ව්‍යාජ AGM-129 මිසයිල 6ක් බැගින් යානාවේ තටු 2හි සවිකල ආධාරක 2ක් මගින් මිසයිල 12ක් ප්‍රවාහනයට නියමිතව තිබුණි
මේවා ප්‍රවාහනයෙදී ව්‍යාජ න්‍යාෂ්ටික යුධ ශිර්ෂ, මිසයිල හා සම්බන්ද කිරීමට නියමිතව තිබුණත් සත්‍ය වශයෙන්ම එහි ව්‍යාජ යුධ ශිර්ෂ සවි කර තිබුනේ මිසයිල 6ක් පමණක් බවත් ඉතිරි 
මිසයිල ශිර්ෂ 6හි සැබෑ මිසයිල ශිර්ෂ තිබු බවත් බාර්ක්ස්ඩෙල් කඳවුරෙන් වාර්තා විය
පසුව කරන ලද පරීක්ෂණ වලදී තහවුරු වූයේ මිසයිල නිරීක්ෂණයට යොදා ගත් ඉලෙක්ට්‍රොනික පද්ධතිය මෙම මිසයිල ප්‍රවාහනය සදහා සුදානම් කර ඇති ඒවා බවට හදුනාගෙන නොතිබූ බැවින් මෙම අවිධිමත් ක්‍රියාවලිය ඉලෙක්ට්‍රොනික පද්ධතිය විසින් අනුමත කර ඇති බවයි. මිසයිල හැසිරවීම සඳහා පත්කළ පිරිස විසින් පැරණි උපකරණ භාවිතා කර ඇති බවත් එබැවින් ඒවායේ මිසයිල වල තත්වය පිළිබඳ නිවැරදි සත්‍ය තොරතුරු නොතිබි ඇති බැවින් ඉලෙක්ට්‍රොනික පද්ධතිය මුලාවට පත් වි ඇත
පළමුව 
ප්‍රවාහනයට තීරණය කර තිබු මිසයිල පසුව කල්ඉකුත්වීමට ආසන්න මිසයිල මගින් ප්‍රතිස්ථාපනය කර තිබුනද ඒ බව අභ්‍යන්තර ප්‍රයෝජනය සඳහා යොදා ගනු ලබන ලියකියවිලි වල සටහන් වී නොතිබුන අතර ප්‍රවාහන සැලසුමේ පමණක් අන්තර්ගත වී තිබී මෙම ගැටලුවේ හේතු වශයෙන් හඳුනාගනු ලැබීය
මෙම න්‍යාෂ්ටික අවි ගබඩා වලින් පිටතට ගැනීමට පෙර ඒ පිළිබඳ පරීක්ෂාකිරීමට නිලධාරී මණ්ඩලයක් පැමිණියද ඊට පෙර පැමිණ සිටි නිලධාරීන් විසින් ඔවුන්ව නවත්වා ඇත
උදෑසන 9.25 වන විටත් යුධෝපකරණ පාලන මුලස්ථානය විසින් B52 ගුවන් යානා හට අවි සහිත ආධාරක සවිකිරිමට අවශ්‍ය නිසි අවසරය ලැබී ඇත්දැයි තහවුරු කිරීමට අසමත් වි තිබුණි
මෙම අවි සහිත අධාරක ගුවන් යානා හට සවි කිරීමට පැය 8ක් ගතවී තිබු අතර පසුව එම ගුවන් යානා න්‍යාෂ්ටික අවි සඳහා සාමාන්යෙන් ලබා දෙනු ලබන විශේෂ ආරක්ෂාවන් කිසිවක් නොමැතිව පැය 15ක් පුරාවට මයිනොට් ගුවන් හමුදා 
කඳවුරේ ගාල් කර තිබී ඇත
අනාරක්ෂිත AGM-129 මිසයිල 12ක් සහිත බහාලුමක බඩු බාර ලේඛණය අත්සන් කර සහතික කිරීමට පෙර බාක්සඩෙල් කඳවුරෙන් අනුයුක්ත කල එක් ගුවන් හමුදා පියාසර නිලධාරියෙකු විසින් අගෝස්තු මස 30 වන දින උදෑසන දකුණු පියාපතෙහි වූ මිසයිල පරික්ෂා කල නමුදු ඒ සියල්ලම නිවැරදි ලෙස පරීක්ෂක මිසයිල ශිර්ෂ වලින් සමන්විත වි තිබු බැවින් වම් පසෙහි වූ මිසයිල පරික්ෂා කිරීමකින් තොරවම ඔහු ඒවා සටහන් කර ඇත
B52 ගුවන් යානා නියමුවාද මයිනොට් ගුවන් කඳවුරෙන් පිටත් වීමට ප්‍රථම අවසාන පරීක්ෂාවක් සිදුකර නොමැත
අගෝස්තු 30 වන දින උදෑසන 8.40 ට මයිනොට් කඳවුරෙන් පිටත වූ B52 ගුවන් යානාව උදෑසන 11.23 වන විට බාක්ස්ඩෙල් කරා ලගා වූ අතර එය රාත්‍රී වන තෙක් කිසිදු විශේෂ ආරක්ෂාවකින් තොරව නවතා තිබුණි
රාත්‍රී 8.30 ට පමණ විශේෂ කණ්ඩායමක් පැමිණ මිසයිල ගුවන් යානාවෙන් ඉවත් කරන්නට කටයුතු කරමින් සිටියදී එක් නිලධාරියෙකු විසින් මිසයිල වල අසාමාන්‍ය බවක් නිරීක්ෂණය කරන ලදී
එ අනුව ක්‍රියාත්මක වූ ඔවුන් රාත්‍රී 10වන විට මිසයිල සියල්ල ඉතා ආරක්ෂාකාරී ලෙස ගුවන් යානාවෙන් ඉවත් කිරීමට කටයුතු කරන ලද අතර මෙම තත්වය ඉහළ නිලධාරින්ට 
වාර්තා කිරීමට කටයුතු කරන ලදී
ඒ මයිනොට් ගුවන් හමුදා කඳවුරු බංකරයෙන් මිසයිල පිටතට ගෙන පැය 36 ක් ගතවුවාට පසුවය
මෙම සිදුවීම ජාතික හමුදා අණ දෙන මුලස්ථානයට "බෙන්ට් ස්පියර්ස්" සිදුවීමක් ලෙස වාර්තා කර තිබුණි
බෙන්ට් ස්පියර්ස් සිදුවීමක් ලෙස හදුන්වනු ලබන්නේ අහඹු පිපිරීමක් සිදුවිය හැකි අවස්ථාවක් හෝ න්‍යාෂ්ටික අවියකට සැලකිය යුතු හානියක් සිදුවන අවස්ථාවකය
මාණ්ඩලික ප්‍රධානි ජෙනරාල් ටී. මයිකල් මොස්ලි විසින් මෙම සිදුවීම එ
ආරක්ෂක ලේකම් රොබට් ගේට්ස් හට අගෝස්තු මස 31වන දින වාර්තා කර තිබුණි
ගේට්ස් විසින් එහි පරීක්ෂණ වල නවතම තත්වය පිළිබඳ දිනපතා වාර්තා ඉල්ලාසිටි අතර මේ පිළිබඳව එවකට ජනාධිපති වූ බුෂ් මහතාවද දැනුවත් කරනු ලැබීය
විසින් තවමත් මෙය කවර ඝනයේ සිදුවීමක්ද යන්න, එනම් බෙන්ට් ස්පියර්ස් සිදුවීමක්ද නැතිනම් වෙනත් සිදුවීමක්ද යන්න නිගමනය කර නොමැත
අවුරුදු 40ක ඉතිහාසයක් 
පුරාවටම මෙවැනි සිදුවීමක් සිදු වූ ප්‍රථම අවස්ථාව මෙය වන අතර මාධ්‍ය මගින් පසුව මෙය පසුගිය දශකය තුල එ
න්‍යාෂ්ටික අවි ආරක්ෂක අංශයක සිදු වූ දරුණුතම ආරක්ෂාව උල්ලංගනය වීමක් වශයෙන් හදුන්වා දෙනු ලැබීය
රජයේ ප්‍රතිචාර
ප්‍රතිපත්ති වලට අනුව න්‍යාෂ්ටික අවි ප්‍රවාහනය කිරීම හා ගබඩා කිරීම ගැන ප්‍රසිද්ධ ප්‍රකාශ සිදු කිරීමට අවසර නොතිබූ බැවින් හා මෙම සිදුවීම මහජන ආකර්ශනය දිනා නොගනු ඇතැයි සිතීම නිසා එ
ආරක්ෂක අමාත්‍යාංශය මුලදී මෙම සිදුවීම සැගවිමට උත්සාහ කරන ලදී
සත්‍ය වශයෙන්ම ආරක්ෂක අමාත්‍යාංශයේ මුල්ම වාර්තාවෙහි "මාධ්‍ය මේ පිළිබඳ උනන්දු වීමක් බලාපොරොතු නොවෙමු" ලෙස සඳහන් වි තිබිණ
නමුත් ආරක්ෂක අමාත්‍යාංශයේ නිලධාරියෙකුගෙන්ම මෙම තොරතුර පිටවීමත් සමග මිලිටරි ටයිම්ස් නමැති පුවත් පතෙහි මේ පිළිබඳ කුඩා ලිපියක් 2007 සැප්තැම්බර් මස 5වන දින පල විය
සැප්තැම්බර් 5වන දින පුවතට ප්‍රතිචාර වශයෙන් පෙන්ටගනයේ මාධ්‍ය ප්‍රකාශක ගොල්ෆ් මොරෙල් මහතා විසින් මාධ්‍යට ප්‍රකාශ කර සිටියේ මෙම සිදුවීමෙන් කිසිදු අවස්ථාවක මහජනතාවට කුඩා හෝ අනතුරක් සිදු නොවූ බවත් දැනට එම සියලු න්‍යාෂ්ටික අවි හමුදා බාරයේ ආරක්ෂිතව පවතින බවත්ය
මෙම සිදුවීමෙන් දින කිහිපයක් ඇතුලත එ
හමුදාව මගින් ම්යිනොට් යුධෝපකරණ භට කණ්ඩායම් අණදෙන්නා හා අවසානයේදී පුහුණු ගුවන් භටයන් 25ක් රාජකාරියෙන් ඉවත් කරන ලදී
මෙම සිද්ධිය සම්බන්ද පරීක්ෂණය මෙහෙයවීම සදහා ජෙනරාල් කීස් විසින් එ
මේජර් ජෙනරාල් ඩෝග් රීබර්ග් පත් කරනු ලැබිණි
සියලුම මිසයිල ශීර්ෂ ගණනය වී ඇත්ද යන්න දැන ගැනීමට එ
භාන්ඩ ලේඛණය තුල ඇති පුපුරණ ද්‍රව්‍ය අඩංගු මිසයිල ශීර්ෂ සියල්ල ගණනය කරන ලදී
මීට අමතරව විශාල සමාලෝචන ක්‍රියාවලියක කොටසක් ලෙස සැලකෙන න්‍යෂ්ඨික අවි භාවිතය පිළිබඳ සිදුවන සුළු අත්වැරදීම් අධ්‍යනය සදහා වන ආරක්ෂක විද්‍යා මණ්ඩලය නමින් වූ විද්‍යාත්මක උපදේශක මණ්ඩලයක් පෙන්ටගනය විසින් පත්කරන ලද බව ආරක්ෂක දෙපාර්තමේන්තුව විසින් දැනුම් දෙන ලදී
දෙසැම්බර් 28වන දින ජෙනරාල් කීස් විශ්‍රාම යන බවත් ඒ සදහා ACC කමාන්ඩර් ජෝන් කෝලි පත්කරන ලෙසත් එ
විසින් ඔක්තෝබර් 2වන දින ප්‍රකාශයට පත්කරන ලදී
ඔක්තෝබර් 19වන දින එ
ලේකම් මයිකල් වියන් සහ එ
මේජර් ජෙනරාල්, මෙහෙයුම් සැලසුම් හා අවශ්‍යතා කාර්ය මණ්ඩල සහකාර ප්‍රධානී රිචඩ් නිව්ටන් විමර්ශනය
කරන ලද ප්‍රතිඵල දක්වමින් දැනුම් දෙන ලද්දේ, මයිනොට් හා බාක්ස්ඩෙල් ගුවන් හමුදා මුලස්ථාන වලදී අවි භාවිතය සම්බන්ධයෙන් වන විශ්වාසය පළුදුවී ඇති බව හා එම ස්ථාන 2හිදීම ගුවන් හමුදාවේ
සීමිත භට පිරිසක් එම ක්‍රියාවලිය අනුගමනය කිරීමට අපොහොසත් වූ බවයි. 5BW අනු ඛණ්ඩයේ කමාන්ඩර් කර්නල් එමින්, මයිනොට් හි 5 වන නඩත්තු කණ්ඩායම් කමාන්ඩර් කර්නල්
සින්තියා ලන්ඩෙල්, බාක්ස්ඩේල්හි 2 වන ක්‍රියාන්විත කණ්ඩායමේ කමාන්ඩර් කර්නල් ටොඩ් වෙස්ට්ව්සර්, 5 වන යුදෝපකරණ භට කණ්ඩායම් ජ්‍යෙෂ්ඨ නිල නොලත් නිලධාරීන් 4ක් සදහා
අධිකාරිමය ක්‍රියාමාර්ග ගැනීමෙන් අනතුරුව නැවත පත් කරනු ලැබිණි
විශේෂ මෙහෙයුමක් සදහා 5BW අනුකණ්ඩයේ සියලුම කාර්යමණ්ඩල භට පිරිස ඔවුන්ගේ න්‍යෂ්ඨික අවි භාවිතය
හා අනිකුත් සංවේදී අවි භාවිතයන් සම්බන්ධ සහතිකය ලබාගන්නා ලදී
විචල්‍ය භට පිරිසෙන් ගුවන් භටයන් 65කට කාර්යමණ්ඩල විශ්වාසනීයත්ව වැඩසටහන් සහතිකය නොලැබුණි
තවද න්‍යෂ්ටික අවි හසුරුවන සියලුම ඒකකයන්හි ප්‍රධාන අණදෙන නිලධාරීන්, "ආරක්ෂක තර්ජන මර්දන මධ්‍යස්ථානයේ" නිරීක්ෂණයට යටත්ව "සීමිත න්‍යෂ්ටික ආරක්ෂක පරීක්ෂණයක්" සදහා යොමු කරන ලදී
නව ACC කමාන්ඩර් ජෙනරාල් කෝලි විසින් මෙම සිදුවීම් හා සම්බන්ධ කවර හෝ කාර්යමණ්ඩලයකට එරෙහිව කටයුතු කිරීමටත් දණ්ඩන පැනවීමටත් මෙම ගැටලුව අධිකරණ කටයුතු පිළිබඳ යුධ  බලධරයා වශයෙන් 12වන ගුවන් හමුදා අණ දෙන නිලධාරි, එ
ලුතිනන් ජෙනරාල් නොර්මන් සෙයිප් වෙත යොමු කරන ලදී
පසුව සෙයිප් විසින් මේ හා සම්බන්ධ කිසිවෙකුට එරෙහිව අපරාධ
දණ්ඩන නියම කිරීමෙන් තොරව මෙම පරීක්ෂණය වසා දමන ලදී
විශ්‍රාමික එ
කාර්යමණ්ඩල ප්‍රධානි ජෙනරාල් ලේරි වෙල්ච්, අසාධාරණ ලෙස මැදපෙළ නිලධාරින්ටම පමණක් දොෂාරෝපණය එල්ලවන ලෙස මුලික පර්යේෂණ පිටපත් මගින් ඉහළ
අවධානයක් යොමු කල ගේට් ගෙන් ඉල්ලා සිටියේ  විශාල විමර්ශනයක කොටසක් ලෙස සැලකෙන න්‍යාෂ්ටික අවි භාවිතය සම්බන්ධ ප්‍රතිපත්ති හා ක්‍රියාපටිපාටි වල සුළු අත්වැරදීම් පිළිබඳ අධ්‍යනය කරන අරක්ෂක විද්‍යා මණ්ඩල උපදේශක කමිටුව මෙහෙයවන ලෙසයි
මීට අමතරව එ
අධිකාරි ලත් නිල් පටි විමර්ශනයේ මුලාසනය දරනු ලැබුවේ එ
මේජර් ජෙනරාල්
පොලි පේයර් සහ ආරක්ෂිතව හා සුරක්ෂිත ලෙස න්‍යාෂ්ටික අවි ක්‍රියා කිරීමේ වගකීම සම්බන්ධයෙන් ගුවන් හමුදාවේ හැකියාව වර්ධනය කරන්නේ කෙසේද යන්න පිළිබඳ අනුමත කිරීම
සදහා 30දෙනෙකු ගෙන් යුක්ත කාර්යමණ්ඩලයකි
ඉන් අනතුරුව එ
කොංග්‍රසය මගින් න්‍යාෂ්ටික ක්‍රියාවලිය පිළිබඳ ගැඹුරු විමර්ශනයක් සිදුකරන ලෙසට ආරක්ෂක දෙපාර්තමේන්තුවෙන්
හා එ
බලශක්ති දෙපාර්තමේන්තුවෙන් ඉල්ලා සිටියේය
ප්‍රතිපලය

එ
ක්‍රියාමාර්ග
2007 ඔක්තෝබර් 24 වන දින නිවාස හමුදා සේවක කමිටුවට ගුවන් හමුදා ලේකම් වරයා වන වියන් පවසන ලද්දේ, විශ්‍රාම ගැන්වීම සදහා5වෙනි BW අනුකණ්ඩය නැවත සහතික කල හැකි බවත්, AGM 129 මිසයිල බර්ක්ස්ඩෙල් වෙත යැවියහැකි බවත් විශ්වාස කරන බවයි. නමුත් ඔහු එම නැවත සහතික කිරීමේ ක්‍රියාවලිය සදහා කාලසීමාවක් ලබා නොදෙන ලදී